Prošao je i dan D, tačnije 25 april, došao je i otišao Predsednik Vučić, i desilo se NIŠTA.\nNajinteresantniji trenutak njegovog dolaska je upravo njegova opaska “ko li mi je napisao 2,7 milijardi evra, malo je preterano”. Ovo se naravno odnosi na finansijski iznos ulaganja u infrastrukturu u Nišu, ili u Nišavskom okrugu, ostalo je nejasno.\nNije dugo trebalo da se oglasi ONA koja mu je to i napisala.\nHajde da zamislimo da je u Nišavski okrug uloženo 2,7 milijardi evra u infrastrukturu, na šta bi to ličilo?\nVerovatno bi metroom bili povezani Niš, Gadžin Han i Svrljig. Ali neka Predsednik Vučić raspravlja o tome sa svojom Ministarkom. Ono što je za nas bitno je novi spin Ministarke Zorane Mihajlović, a čuli smo i Predsednika Vučića kako pominje “budžetsku rezervu” budžeta Grada Niša koja se “punila” u poslednje 3 godine iz verovatno republičke budžetske rezerve i to u iznosu od 8 miliona evra, a upravo iz tih para, dakle, iz budžetske rezerve Grada Niša je, po izjavi ministarke, finansiran razvoj Aerodroma Konstantin Veliki.\nOvo nije samo spin, već notorna neistina, i kao što smo i do sada uvek uspevali, argumentima ćemo to i dokazati.\nPrema našem istraživanju svih odluka koje je donelo Gradsko veće Grada Niša pravni okvir po kome je realizovan projekat povećanja konkurentnosti Aerodroma Konstantin Veliki u Nišu, nema nikakve veze sa budžetskom rezervom i nikada nije finansiran sa te pozicije u gradskom budžetu. Sve bitne odluke Grada Niša vezane za planiranje i realizaciju restrukturiranja JP Aerodrom Niš i uspostavljanja novog modela poslovanja su donete sredinom 2014 godine, dakle mnogo pre pomoći Vlade Gradu Nišu, i to:\nsednica Gradskog veća Grada Niša održana 29.08.2014 godine, Rešenje o davanju saglasnosti na Odluku Nadzornog odbora JP Aerodrom Niš o načinu i kriterijumima utvrđivanja aerodromskih naknada br 3683-2 od 28.08.2014 godine\nsednica Gradskog veća Grada Niša održana 08.09.2014 godine, Rešenje o saglasnosti sa Odlukom Nadzornog odbora JP Aerodrom Niš od 4.9.2014 godine o usvajanju Elaborata sa programom mera o unapredjenju konkurentnosti Aerodroma Konstantin Veliki u Nišu od 2015-2017 godine.\nsednica Gradskog veća Grada Niša održana 08.09.2014 godine, Rešenje o davanju saglasnosti na Odluku o cenama aerodromskih usluga, broj XIV-3786-3/14 od 04.09.2014 godine, Nadzornog odbora JP Aerodrom Niš.\nsednica Gradskog veća Grada Niša održana 11.12.2014, Zaključak kojim se prihvata inicijativa JP Aerodrom Niš i JKP Direkcija za javni prevoz Grada NIša u vezi sa organizacionim promenama u ovim preduzećima kao i ustupanje, odnosno pribavljanje autobusa i opreme.\nRešenje o utvrđivanju Predloga budžeta za 2015 godinu\nsednica Gradskog veća Grada Niša održana 20.12.2014, Rešenje o utvrđivanju Predloga odluke o izmeni Odluke o JP Aerodrom Niš, Rešenje na utvrđivanju Predloga rešenja o davanju saglasnosti na Odluku Nadzornog odbora JP Aerodrom Niš, Rešenje o utvrđivanju Predloga rešenja o davanju saglasnosti na Program poslovanja JP Aerodrom Niš za 2015 godinu.\nLink na sajtu Grada Niša na kome su objavljene sve pomenute odluke.\nAnalizom kompletnog postupka sanacije i restrukturiranja JP Aerodrom Niš nedvosmisleno smo utvrdili da je Grad Niš planski subvencionisao “otvorenost” aerodroma, sa pozicija u budžetu koje su i predvidjene za tu vrstu pomoći javnim preduzećima, da je JP Aerodrom Niš svake godine donosio Poseban program poslovanja koji se odnosi na pomenute budžetske pozicije subvencija koji je usvajala Skupština Grada Niša (član 61.).\nDakle, “budžetska rezerva” budžeta Grada Niša nikada u protekle 3 godine nije korišćena za potrebe realizacije projekta povećanja konkurentnosti Aerodorma Konstantin Veliki, već je bila unapred planirana i opredeljena na zakonom predvidjen način i predstavlja uvek dozvoljenu državnu pomoć (Član 97b) prema uredbi Ministarstva finansija.\nNe sporimo da je Država prenosila transfere Gradu Nišu, kao i Beogradu i mnogim drugim gradovima i opštinama, i to nije ništa ekskluzivno niti neuobičajeno, ali nigde ta pomoć nije uslovljena kao u Nišu. Kako su trošene budžetske rezerve budžeta Grada Niša, koje je “punila” Vlada Republike Srbije, pitanje je pitanje Gradonačelnika Niša ali i onoga ko ga je postavio, baš kao i onog pre njega. Da li su iz tih rezervi pokrivani gubici JKP Gorica (više od 300 miliona dinara za 3 godine) koji je opet u gubicima, ili sudske presude za eksproprijaciju (oko 1 milijarda za poslednje 3 godine) ili isplata pogrešnog obračuna naknade roditeljima u vrtićima (iznos nepoznat, a sama vlast je procenila na više od 100 miliona dinara) ili ko zna koja “rupa” u budžetu neka se dogovore nadležni. Ono što je dokazano i proverljivo je da Aerodrom Konstantin Veliki nema nikakave veze sa budžetskom rezervom budžeta Grada Niša i pozivanje na to je potpuna neistina i spin.\nLinkovi sa programima i izveštajima poslovanja JP Arodrom Niš:\nPrateći pomenute subvencije Grada Niša kroz trogodišnji period programa, planove poslovanja, izveštaje o poslovanju i finansijske izveštaje utvrdili smo da osim pomoći Grada Niša, ni jedan dinar bilo koje druge subvencije, donacije ili finansijske pomoći nije evidentiran u poslovanju JP Aerodrom Niš.\nDržava dakle nije pomogla Aerodrom Konstantin Veliki ni sa jednim dinarom, povećanje vrednosti osnovnih sredstava i opreme je jednaka realizovanim nabavkama koje su planirane iz pomoći Grada Niša, što znači da ni oprema nije donirana.\nS druge strane Ministarka Mihajlović, besomučno licitira milionima evra koje je Država “uložila” u niški aerodrom:\n30.12.2015 “ULOŽENO DO SADA 3 MILIONA EVRA” http://rs.n1info.com/a122354/Biznis/Oboren-rekord-na-niskom-aerodromu-Letelo-35.000-putnika.html\n13.10.2016 “ULOŽENO DO SADA 4,5 MILIONA EVRA, PLANIRA SE JOŠ 6,5 MILIONA”\n16.10.2016 “ULOŽENO DO SADA 4 MILIONA EVRA, PLANIRA SE JOŠ 5,5 MILIONA”\n“ULOŽIĆEMO 5 MILIONA EVRA”\n22.6.2017 “ULOŽIĆEMO 6,5 MILIONA EVRA”\n3.4.2018 “U POSLEDNJE 3 GODINE ULOŽENO 3,5 MILIONA EVRA”\nGrađanke i Građani bilo tupavi ili ne, pozivaju gospođu Mihajlović da odgovori na sledeća pitanja:\nKoliko je od tih 2,7 milijardi evra investicija u Nišavski okrug, ako su stvarno postojale, uloženo u niški aerodrom u poslednje 3 godine?\nKoliko je finansijski pomogla Država niški aerodrom u protekle 3 godine? Je li to 3 miliona evra, 4,5 miliona evra, 4 ili možda ovih poslednjih 3,5 miliona evra? (molimo samo bez pozivanja na budžetsku rezervu budžeta Grada Niša, to nam je jasno)\nKoja je oprema donirana niškom aerodromu, od koga i koje je godine ta oprema proizvedena?\nDa li je Država Srbija tražila u vlasništvo tivatski aerodrom, pošto je SMATSA izgradila novi toranj na tom aerodromu? Je li i to investicija Države Srbije?\nZašto Država Srbija investira i gradi toranj na beogradskom aerodromu kada je taj aeorodrom pod koncesijom? Valjda principijelno država nacionalizuje aerodrom kada izgradi toranj kao u slučaju Niša?!?\nZnamo da Ministarka Mihajlović niti hoće a niti može da da smislen odgovor na bilo koje od ovih pitanja, jer jednostavno niti je Vlada Srbije finansijski pomogla Aerodrom Konstantin Veliki, niti je Aerodrom Nikola Tesla donirao opremu koja ima bilo kakvu vrednost, ali svi oni u Beogradu treba da znaju da im Građanke i Građani Niša baš zbog ovolikih izrečenih neistina, ne veruju.\nKao što ste ulagali do sada, ulagaćete i ubuduće, dakle ništa.\nMinistarstvo ne samo da ništa nije pomoglo i uložilo, naprotiv, postoji već gomila dokaza koji su objavljeni u medijima da je sve ovo na aerodromu u Nišu uradjeno pod velikim pritiskom da se sa ovakvim modelom prestane i povećaju takse. I zato molimo nadležne da prestanu sa davanjem ovakvih, očigledno neistinitih izjava, jer to vređa zdrav razum Građanki i Građana Niša.\nNišta vam ne pomaže da nas zavarate jer #NeDamoNiškiAerodrom\n← Pobeda istine u Pobedinoj\nMinistarstvo nema nadležnosti da utvrđuje… →


Info za roditelje - Dečji Dodatak\nPočetna » Moja beba i dete » Info - Podrška roditeljima\nInfo - Podrška roditeljima, Moja beba i dete\nKako se ostvaruje pravo na dečiji dodatak, koji je cenzus za ostvarivanje prava na dečiji dodatak, šta je uvećani cenzus i kada se usklađuje dečiji dodatak?\nKo ostvaruje pravo na dečiji dodatak?\nKo utvrđuje cenzus za dečiji dodatak?\nCenzus za ostvarivanje prava na dečiji dodatak utvrđuje Ministarstvo za rad, zapošljavanje, boračka i socijalna pitanja za svaki mesec, po pravilu sredinom meseca za tekući mesec (Informacije o visini aktuelnog cenzusa mogu se dobiti u Sekretarijatu za socijalnu zaštitu).\nŠta je uvećani cenzus i na koga se odnosi?\nUvećani cenzusodnosi se na za samohrane roditelje, hranitelje, staratelje i roditelje deteta ometenog u razvoju za koje je donet akt o razvrstavanju a koje nije smešteno u stacionarnu ustanovu.\nPravo na dečiji dodatak ostvaruje se ako ukupan mesečni prihod po članu porodice ostvaren u tri meseca koji prethode mesecu u kome je podnet zahtev ne prelazi cenzus.\n-Deca za koju se ostvaruje pravo ne mogu biti starija od 19 godina i moraju se redovno školovati u školama koje su u sistemu škola Republike Srbije.\n-Podnosilac zahteva i članovi porodice ne mogu posedovati nepokretnosti osim odgovarajućeg stambenog prostora u kome žive koji ne može biti veći od sobe po članu domaćinstva uvećane za još jednu sobu.\n-Podnosilac zahteva i članovi domaćinstva mogu posedovati poljoprivredno zemljište koje ne prelazi dva hektara po članu domaćinstva.\n-Podnosilac zahteva i članovi porodice ne mogu posedovati novčana i druga likvidna sredstva u vrednosti većoj od iznosa 30 dečijih dodataka po članu porodice u momentu podnošenja zahteva.\nKada se usklađuju iznosi dečijih dodataka?\nIznosi dečijeg dodatka usklađuju se dva puta godišnje i to: 1. aprila i 1. oktobra sa šestomesečnim indeksom potrošačkih cena u RS.\nUz popunjen obrazac zahteva, koji se može besplatno dobiti u Sekretarijatu za socijalnu zaštitu, potrebno je priložiti i sledeća dokumenta:\nRadi dokazivanja posebnog statusa, prilažu se i:\nPravo na dečji dodatak priznaje se u trajanju od jedne godine od dana podnetog zahteva. Zahtev za obnavljanje prava podnosi se najranije 30 dana pre isteka važnosti rešenja. Uz popunjen obrazac zahteva potrebno je priložiti dokaze o prihodima domaćinstva isplaćenim u poslednja tri meseca pre podnošenja zahteva a od drugih dokaza samo za promene koje su od uticaja na ostvarivanje prava.


PlayStation 5 u Srbiji po ceni većoj i od 1400 evra! - VideoGame Arena\n„Ako hoćete jeftinije PlayStation 5, sačekajte mart naredne godine!”\nSony PlayStation 5 nestašica motivisala je igrače u svetu koji su uspeli da se dokopaju konzole da na trenutak postanu dovitljivi preprodavci, a to se desilo i u Srbiji.\nDo sad ste već sigurno videli vest da je Sony na tržište izbacio tek mali broj primeraka najnovije konzole PlayStation 5, zbog čega čak ni svi igrači koji su pazarili novi igrački sistem nisu dobili svoj primeraka. Sony je i dalje zbunjen i pokušava da reši problem što pre kako bi zadovoljio potražnju, a u takvim situacijama svoju priliku vide preprodavci.\nTrenutno aukcijski sajt eBay „ludi” sa cenama, a ovakav trend se može videti i na jednom domaćem sajtu slične namene. Ovde pojedini prodavci očekuju da nađu kupce spremne da plate više od 1300 evra za novu igračku konzolu, dok najskuplji primerak nosi cenu od čak 1450 evra.\nVetar u leđa im je najverovatnije dala vest da je jedan vlasnik PS5 sistema svoju konzolu uspešno prodao za 1350 evra, nakon čega su se pojavili i drugi prodavci željni ovakvog profita. Najzanimljivije je to što pojedini šibicari imaju pozamašan broj ocena, što nam govori da su sigurno konzolu kupili sa namerom da je preprodaju kasnije, uskrativši prave igrače za sonijevo next-gen iskustvo.\nJedan od njih je u opisu čak i napisao da „svaka roba nađe svog kupca”, što je po svemu sudeći istina, jer modeli koji koštaju „svega” 800 ili 900 evra imaju oko dvadesetak zainteresovanih igrača koji su spremni da plate više kako bi skratili čekanje.\nNama je ipak najinteresantnije to što pojedini prodavci koriste tekst svog oglasa da se verbalno obračunavaju sa svima koji se ne slažu sa njihovom cenovnom politikom. Jedan od njih je bezobrazno poručio potencijalnim kupcima da se informišu o „tržišnoj ceni” konzole, dok je drugi naveo sledeće:\n„Oni koji misle da će kupiti soni za 500€, neka sačekaju mart ili april sledeće godine”.\nDa li opravdavate ili osuđujete „tržišnu cenu”?\nTagovi: playstation, PlayStation 5, sony


Хоће ли Вучићев изненадни маневар преобратити Хрвате | Јадовно 1941. – КУЛТУРА СЈЕЋАЊА\nHoće li Vučićev iznenadni manevar preobratiti Hrvate\nFrancuska i Nemačka su iza sebe imale veoma krvav, ali završen rat u kome se znalo ko je pobednik, ko plaća reparacije i ko ih prima. Između Srbije i Hrvatske rat nije završen.\nSrbija i Hrvatska nemaju sukobe oko budućnosti, konstatovao je predsednik Srbije Aleksandar Vučić i predložio moratorijum od šest meseci na rasprave o temama iz prošlosti. Tokom predstojeće posete Zagrebu, napomenuo je Vučić, hrvatskoj predsednici Kolindi Grabar Kitarović će podneti konkretne predloge za poboljšanje srpsko-hrvatskih odnosa.\n„Hajde da se dogovorimo da u narednih šest meseci — i da to kažemo — ne govorimo o tome, tome i tome, ili pre nego što izađemo s bilo čime, da se pokušamo čuti i da svaki put spustimo tonus, i jedni i drugi“, rekao je Vučić.\nTeško je pobeći od prošlosti\nMeđutim, napominje Štrbac, od tog predloga neće biti ništa zato što je ta istorija prisutna u našim svakodnevnim životima i običnih građana, a posebno političara koji na toj prošlosti grade karijere. Ne mogu da zamislim, ističe on, da bi mogao naterati neke funkcione i partijske vođe iz desnih stranaka u Hrvatskoj da ne talasaju o ustašama, o Paveliću, ko to može da zabrani.\n„Drago mi je da je ovakva ideja začeta od predsednika Srbije, ali znajući kako reaguje hrvatsko društvo na istorijske činjenice, a i da čak i hrvatska predsednica Grabar Kitarović prihvati takav predlog, bilo bi mnogo otpora čak i u njenoj stranci HDZ-u. Hrvatska se sve vreme, i pre nego što je postala članica EU, a posebno otkad je postala, ponaša prema Srbiji kao prema manje vrednoj državi i sve inicijative koje dolaze iz Srbije dočekuju na nož“, napominje Štrbac za Sputnjik.\nS druge strane, komentator Željko Cvijanović napominje za Sputnjik da prvo treba videti da li je ta ideja i data da bi bila prihvaćena.\n„Treba imati u vidu da je tu bilo dosta pritisaka pre svega iz Zagreba, ali i na neki način iz Beograda na Vučića da ne treba da ide u Zagreb i mislim da je Vučić te pritiske pokušao da otkloni jednim potezom tako što je predložio taj moratorijum. Smisao tog moratorijuma je momenat koji je opšte mesto naših odnosa, gde on kaže da nemamo problem sa budućnošću već sa prošlošću i da je zapravo taj moratorijum moguć“, rezonuje Cvijanović.\nNaravno, naglašava taj komentator, taj moratorijum nije moguć jer naša prošlost jako usmerava našu budućnost.\n„I hajde da kažemo da se u Srbiji šest meseci neće pominjati Jasenovac ili da Hrvati neće pomenuti za šest meseci svoju ’Oluju‘. Čak i da se to dogodi, naša prošlost toliko uslovljava našu budućnost da mi imamo suviše konflikata koje moramo da rešimo, suviše otvorenih pitanja, da bi došli do neke opšte normalizacije stvari“, sugeriše Cvijanović.\nFrancuska i Nemačka, poredi Cvijanović, iza sebe su imale veoma krvav, ali završen rat.\n„Imale su rat u kome se znalo ko je pobednik, rat u kome se znalo ko plaća reparacije i ko prima reparacije. Između Srbije i Hrvatske rat nije završen. Tužna je konstatacija da se zapravo u tom mirovnom procesu od 1995. pa do danas, mir nametao kao neka vrsta nastavka rata mirnim putem“, ističe Cvijanović.\nTeško danas može Srbija da se uklopi u onu sliku regiona u kojoj su Amerikanci dali prevashodnu ulogu Hrvatskoj ne samo u političkom nego i u kulturnom smislu, napominje taj komentator, i to je nešto što mi danas i te kako osećamo, i to ne od juče. Kao što teško da Hrvatska, navodi Cvijanović, može da se uklopi u nekakvu sliku u kojoj bi Srbija ostala snažna, dekolonizovana, naslonjena na Rusiju, Kinu i sile u narastanju.\n„Taj rat mora na neki način da se završi, on se može završiti tako što će da se nastavi pa da se završi, ili da se prekine. To su zapravo dileme koje mi imamo uz još jednu stvar — da Hrvatska sve više postaje neka vrsta proksi sile, dakle Hrvatska postaje neko preko koga se Srbija pritiska i naravno da će to isto uvećati kontroverze i neke eventualne sukobe“, smatra Cvijanović.\n„Moguće je da se u onih oko 80 srpskih sela koja su neelektrificirana, koja nemaju struju, a imali su je do rata 1995, ponovo uvede ta struja. To su one stvari koje se mogu rešiti, koje zavise od uloga, od para, od finansiranja. A ove ideološke razlike, a imamo ih takoreći u celoj istoriji, a posebno u 20. veku, mislim da se to neće lako rešiti“, konstatuje Štrbac.\nPredsednik Veritasa smatra da je moratorijum oročen na šest meseci zbog toga da se napravi proba i da je želja predsednika Vučića bila da se za to vreme pokaže kako bi obema državama bilo bolje, pa kad se to dogodi, kad se unaprede odnosi, onda bi sami mogli da produžimo taj rok za godinu, pa za pet godina. Kad bi taj model Srbije i Hrvatske zaživeo, dobro bi bilo ga proširiti i na ceo Balkan.


PETAR GRBIĆ ZA HS: Na mene treba mlađi da se ugledaju, ne smeju da mi se dešavaju onakvi snimci - Fudbal, Evrokupovi, Intervju, Top News\nHotSport»Fudbal, Evrokupovi, Intervju, Top News»PETAR GRBIĆ ZA HS: Na mene treba mlađi da se ugledaju, ne smeju da mi se dešavaju onakvi snimci\n| 2020-09-20T11:49:40+01:00\t20. sep 2020. 11:49|0 komentara|HotSport\nGrbić je bio asistent kod pogotka Vasilija Terzića, jedinog na meču, a u razgovoru za HotSport otkrio je kako nije trebalo da učini ono što je delimično bacilo senku na uspeh. Fudbaler Budućnosti je posle utakmice snimio video poruku sa nekoliko uvreda, uglavnom zbog podcenjivačkog stava prema Podgoričanima.\nSvakako, sada smatra kako za to nije bilo potrebe:\n– Meni kao najiskusnijem u ekipi i nekome ko treba da bude primer mlađim igračima i da se na mene ugledaju, ne bi smele da se dešavaju stvari kakve su posle utakmice sa Astanom. Uticalo je to podcenjivanje pre utakmice, ali nas je ono i podiglo da ostvarimo jednu ovako lepu pobedu, počeo je Grbić priču za HotSport.\nSama utakmica bila je veoma teška, međutim Podgoričani su uspeli da savladaju favorita.\n– Duel sa fudbalerima kazahstanskog tima je bio vrlo naporan, ali smatram da smo parirali Astani u svim segmentima igre. Moram da pomenem da je to jedna odlična ekipa, a da smo i mi bili dobri govore i statistički podaci.\nŽrebom je određeno da crnogorski tim u narednoj, trećoj rundi kvalifikacija za Ligu Evrope igra protiv Sarajeva, pa najverovatnije protiv Seltika u plej-ofu ukoliko pobedi ekipu iz Bosne i Hercegovine.\n– Niko ne razmišlja sada o Seltiku, na pamet nikome ne pada plej-of. Sarajevo je prilično ozbiljan protivnik, ozbiljan rival i pružićemo maksimalni napor da još jednom obradujemo naše navijače.\nSlavilo se u Podgorici pošto je ekipa doputovala iz Nursultana.\n– Naše izjave pred utakmicu su dokaz koliko smo verovali u dobar rezultat u Kazahstanu. Euforija je velika trenutno u celom gradu, ali nemamo vremena za slavlje jer već u četvrtak imamo novi težak evropski ispit. Astanu smo odlično skautirali što nam je u timu i stručnom štabu ulilo veru u trijumf.\nIako je postao i jedan od čelnika kluba, 32-gododišnji Grbić još uvek ne razmišlja o kraju karijere.\n– Ne razmišljam još uvek o povlačenju iz aktivnog igranja fudbala jer vidim da još uvek mogu dosta da pružim na terenu, ali i van savetima mlađim igračima. Pre pet meseci sam postao direktor omladinske škole kluba, ali ni tada uopšte nisam razmišljao o penziji, zaključio je Grbić u razgovoru za HotSport.\n(Foto: FK Budućnost)\nTAGOVI: Liga Evrope, Petar Grbić, FK Budućnost


Nativno oglašavanje: Kako do zarade na blogu uz pomoć prirodnih oglasa - Beleške\nNativno oglašavanje: Kako do zarade na blogu uz pomoć prirodnih oglasa\nBeleške > Magazin > How to > Nativno oglašavanje: Kako do zarade na blogu uz pomoć prirodnih oglasa\nObjavljeno / 24.07.2018. Autor / Dragan Antić Kategorija / How to, Magazin\nU eri interneta u kojoj živimo, digitalno oglašavanje predstavlja odličnu priliku za zaradu. Vlasnici blogova i sajtova obično i zarađuju na ovaj način – kao izdavači koji ustupaju prostor na svojoj web lokaciji raznim oglašivačima. Poslednjih godina se posebno ističe jedan vid digitalnog oglašavanja, tzv. nativno oglašavanje, koje daje odlične rezultate za oglašivače, a istovremeno je sve popularnije među vlasnicima internet stranica i među korisnicima (publikom) koji posećuju ta web mesta.\nZašto su nativni oglasi postali omiljen vid digitalnog oglašavanja?\nU godinama kada je zaživeo internet, prikazivanje oglasa je bilo mnogo unosnije nego danas. Pre svega, ad-blocker programi (blokeri za reklame) nisu postojali, pa je svako mogao lako da postane i žrtva oglasa, jer često nije bilo načina da se korisnici zaštite od internet reklama.\nDanas su reklame drugačije. Prosečan korisnik znatno bolje razume web; znamo gde ćemo tražiti relevantne sadržaje i oglase, ili kako da se zaštitimo od reklama i oglasa ako ne želimo da ih vidimo. I ne samo da na jednostavan način možemo da ih uklonimo ako nas ne zanimaju, već od tih oglasa na pouzdanim sajtovima možemo izvući i razne koristi, bez obzira što smo naviknuti da ih podsvesno izbegavamo (što pokazuju razna istraživanja).\nVid digitalnog oglašavanja od koga koristi mogu imati svi – oglašivači, izdavači i publika je upravo gore pomenuto nativno oglašavanje. To su oglasi dizajnirani tako da se uklope u web stranicu skoro neprimetno, tako da ne umanjuju vrednost web stranice. Ali i više od toga – nativni oglasi se koriste za optimizaciju korisničkog iskustva.\nEvo i detaljnije analize pojma nativno oglašavanje.\nNativno oglašavanje postavlja korisnike na prvo mesto\nNativno (prirodno, organsko) oglašavanje je vrsta medija gde raspored oglasa prati prirodnu formu i funkciju web stranice na kojoj se oglasi nalaze. Ovde se pod prirodnom formom podrazumeva vizuelni dizajn – takav oglas izgleda kao da baš tu pripada. Pod funkcijom se podrazumeva ponašanje – ovakav sadržaj funkcioniše onako kako to korisnik i očekuje kada je u interakciji sa njim.\nPrirodno oglašavanje ima jednu važnu karakteristiku koja mu daje prednost u odnosu na druge vidove digitalnog oglašavanja: korisnik (čitalac sadržaja) se uvek stavlja na prvo mesto. Korisničko iskustvo se ne ometa oglasom u bilo kom smislu, uprkos činjenici da se nativni oglasi pojavljuju u vidokrugu korisnika, odnosno kao deo sadržaja koji korisnik čita.\nBez obzira na njihovo mesto (obično na početku i na kraju nekog sadržaja – članka, vesti, teksta…), nativni oglasi daleko manje opterećuju čitaoca u poređenju sa, na primer, banerima, koji se pojavljuju na periferiji vidokruga i čini nam se da ih je lako ignorisati.\nDakle, ovakav sponzorisani sadržaj bi trebalo da uvek bude urađen sa integritetom (da bude kompletan i kvalitetan). Čak i onda kada preporučujete sponzorisani članak, trebalo bi da uvek ostanete iskreni i stavite do znanja klijentu de je u pitanju sponzorisani sadržaj. Na vrhu svake takve stranice treba da stoji obaveštenje da je reč o sponzorisanom sadržaju. Na taj način će čitalac, pre nego što uopšte počne da čita sadržaj stranice, biti upozoren da je reč o sponzorisanom tekstu.\nU praksi, upravo ovakav vid sponzorisanih sadržaja daje najbolje rezultate – sadržaj koji je sastavila redakcija nekog sajta ili vi sami (u slučaju vašeg bloga), uz pomoć klijenata koji kroz komentare i čitanost sugerišu i odobravaju napisani sadržaj.\nOvo omogućava sponzorisanom sadržaju da bude od koristi čitaocu, i čini ga oblikom oglašavanja sa velikim integritetom – za razliku od većine drugih vidova oglašavanja.\nNativno oglašavanje se takođe može pojaviti u obliku feed sadržaja (kao što je funkcija Explore feed na Fejsbuku), u okviru rezultata pretrage, srodnih članaka i tako dalje.\nDa zaključimo, nativno oglašavanje se uklapa u sadržaj stranice, tako da nudi korisniku nenapadno iskustvo. Ono funkcioniše jedino kada se korisniku ponude oglasi koji su relevantni i korisni za njega, ali i kada mu se jasno da do znanja da je oglas sponzorisan.\nGde pronaći relevantan sponzorisan sadržaj?\nPostoje različita mišljenja o tome koji je sponzorisani sadržaj najbolji, i verovatno bi potrošili puno dragocenog vremena u pokušajima da saznate odgovor čitajući onlajn komentare.\nTo pre svega zavisi od sadržaja vašeg web sajta/bloga, od posećenosti, i od toga koliko puno vašeg vremena želite da potrošite na upravljanje oglasima/oglašivačima.\nMožete pronaći i mnoge web platforme koje se bave nativnim oglašavanjem, nude prostor za oglašavanje, ali i postavljanje nativnih oglasa na vašoj web lokaciji. Jedna takva platforma na našem jeziku je Native Media.\nZbog njihove povećane vidljivosti u poređenju sa displej oglasima, i zbog gotovo neprimetnog načina na koji su uklopljeni u sadržaj na nekom web sajtu, prirodni oglasi privlače za 52% više pažnje od baner oglasa.\nZatim sledi odluka o kupovini, koja se ogleda u povećanju od 18% u poređenju sa displej oglašavanjem. Zašto? Zato što se prirodni oglas nameće isključivo korisnicima koji traže nešto, neki proizvod ili uslugu, ili relevantne informacije o tim proizvodima ili uslugama.\nKada čitate sadržaj na nekoj internet stranici, to je zato što vam je taj sadržaj privukao pažnju. A nakon što stignete do kraja teksta, obično ćete poželeti još relevantnih informacija o temi o kojoj ste čitali. I tada vam se nudi nativni oglas, ciljano postavljen na kraju teksta, koji vas vodi na drugu internet lokaciju gde možete dobiti još inforamcija o temi koju proučavate, ili gde možete kupiti neku robu ili uslugu usko povezanu sa sadržajem teksta koji ste upravo pročitali.\nPlatforme kao što su Fejsbuk, Tviter, Instagram i Amazon imaju novčane koristi od nativnog oglašavanja zato što povezuju sve one ljude koji traže određeni proizvod ili uslugu, a to povezivanje zasnovano je na interesovanjima korisnika i istoriji njihovog pretraživanja.\nIpak, za početak se preporučuje primena različitih vrsta sponzorisanih sadržaja i upoređivanje postignutih rezultata.\nCPM, CPC ili fiksna mesečna zarada?\nOvakva vrsta oglašavanja nema mnogo nedostataka. I što je najbolje, uvek možete kombinovati prirodne oglase sa drugim metodama zarade – uključujući sponzorisane tvitove, displej oglase, pretplatničke usluge i druge vidove plaćanja, udruženi marketing, povezani sadržaj, imejl oglašavanje i sl.\nNačin na koji želilte da primate uplatu (Cost-Per-Mille, Cost-Per-Click, fiksna mesečna zarada itd.) treba da bude vaša odluka, iako mnogi uspešni veb sajtovi zarađuju koristeći kombinaciju svih ovih opcija.\nDakle, ako vi to želite, možete kombinovati sponzorisan sadržaj, slanje sadržaja i povezane oglase sa različitih mreža za oglašavanje. Postoje i domaće oglasne mreže, kao što je gore pomenuta Native Media. Više o Native Media oglasnoj mreži možete saznati na ovom linku.


Ako Albanci misle da ne prave ustupke, a da prete - ebart\nAko Albanci misle da ne prave ustupke, a da prete\n09. Maj 2017. godine\nPredsednik Srbije Tomislav Nikolić rekao je razgovoru sa šefom UNMIK Zahirom Taninom da je Srbija privržena dijalogu Beograda i Prištine.\nIpak, dodao je da se situacija u regionu Balkana "zaoštrila".\nNikolić je rekao i da su napori Srbije da Kosovo ne postane država uspešni sve dok UNMIK obavlja svoju ulogu u obimu i na način kao i do sada, saopšteno je iz kabineta predsednika Srbije.\n"Srbija je privržena dijalogu Beograda i Prištine, međutim, zabrinjavaju očigledne namere pojedinih albanskih političara da se stvori velika Albanija. Ako Albanci misle da ne moraju da naprave nikakve ustupke, a pri tome provociraju i prete, u velikoj su zabludi. Mi smo spremni da ustupimo Albancima na Kosovu, onoliko koliko dobija Zajednica srpskih opština i dalje od toga ne možemo da idemo", rekao je Nikolić.\nNikolić je dodao da se situacija u regionu Balkana zaoštrila, ali da ne očekuje da može da dođe do oružanih sukoba.\nPredsednik Srbije je izrazio zadovoljstvo statusno neutralnom ulogom UNMIK-a i naporima da se reše problemi na terenu, u interesu svih građana u pokrajini, i zahvalio šefu UNMIK-a na ličnom doprinosu i zalaganju u očuvanju mira i stabilnosti na Kosovu i Metohiji.\nTanin je izrazio očekivanje da će se dijalog Beograda i Prištine nastaviti i zahvalio predsedniku Srbije što je doprineo smirivanju tenzija u regionu, piše u saopštenju.\nGovoreći o aktivnostima UNMIK-a, Tanin je rekao da su napori usmereni na konkretne aktivnosti i realizaciju.\n"Mi smo puno radili na terenu, pružajući podršku institucijama u uspostavljanju vladavine prava, ljudskih prava, dijalogu između zajednica, doprinoseći miru i bezbednosti i borbi protiv terorizma. Napori su uloženi da osiguramo da izveštaji Generalnog o situaciji na Kosovu su realni i uravnoteženi", rekao je Tanin.\nOn je zahvalio predsedniku Srbije na snažnoj podršci UNMIK-u i preneo zahvalnost Generalnog sekretara UN Antonia Gutereša na njegovom doprinosu očuvanju mira u regionu, dodaje se u saopštenju.


Građani na ulicama širom Mjanmara uprkos nasilju vojnih vlasti - Izazov\nGrađani na ulicama širom Mjanmara uprkos nasilju vojnih vlasti\nRadio-televizija Srbije\t 21. februara 2021. 16:11\nVeruje se da su mladić i tinejdžer ubijeni tokom protesta u drugom najvećem gradu Mjanmara, Mandaleju, kada je policija, uz podršku vojske, koristila municiju kako bi razbila demonstracije protiv vojnog udara, preneo je Gardijan.\nDržavni mediji su preneli da su bezbednosne snage "polako razbili demonstracije" nakon što su se demonstranti ponašali nasilno.\nNezavisni mediji su, s druge strane, istakli da su bezbednosne snage koristile municiju i gumene metke, ali i kamenje i šiljke napravljene od eksera i šrafova.\nPolicija je u Mandaleju imala podršku 33. lake pešadijske divizije, koja je bila uključena u zločine počinjene protiv Rohindža, muslimanske zajednice u Mjanmaru.\nProtesti ne prestaju od državnog udara, svet osuđuje nasilje\nVojska je 1. februara izvršila državni udar i preuzela vlast u Mjanmaru na godinu dana i uhapsila državnu savetnicu Mjanmara i predsednicu najveće stranke Aung San Su Ći. Navedeno je da su to učinili zbog "izborne prevare".\nOd tada se protesti svakodnevno održavaju širom zemlje, a državni udar vojske osudili su zvaničnici širom sveta. Upotrebu sile protiv okupljenih građana osudile su Ujedinjene nacije, ali i Francuska, Singapur i Britanija.\nGeneralni sekretar UN Antonio Guteres rekao je da osuđuje upotrebu smrtonosnog nasilja u Mjanmaru.\n"Korišćenje smrtonosne sile, zastrašivanje i uznemiravanje mirnih demonstranata je neprihvatljivo. Svako ima pravo na mirno okupljanje. Pozivam sve strane da poštuju rezultate izbora i povratak civilne vlasti", naveo je Guteres.\nVelika Britanija, SAD, Kanada i Novi Zeland najavili uvođenje sankcija vojnim vođama.\nMinistri spoljnih poslova Evropske unije će se sastati u ponedeljak kako bi razmotrili mere EU protiv vojnog režima u Mjanmaru.\nDruštvena mreža Fejsbuk odlučila da ukloni stranicu mjanmarske vojske.\nIz Fejsbuka su naveli da je vojska prekršila standarde društvene mreže koji zabranjuju podsticanje na nasilje.


U Apatinu svečano otvorena manifestacija Sunčana jesen\nDrugu godinu za redom, u Apatinu je organizovana manifestacija pod nazivom ,,Sunčana jesen''. Ovaj događaj podržala je lokalna samouprava, a organizator je Turistička organizacija opštine Apatin, uz pomoć UG ,,Apatinske vredne ruke'', Udruženja ljubitelja prirode ,,Franc Špajzer'' i Udruženja za kulturu ,,Reka''.\nZa razliku od prethodne, ove godine će ,,Sunčana jesen'' trajati dva dana, te će Apatinci u centru grada, osim danas, moći posetiti ovu manifestaciju i sutra, 6. oktobra.\nDanas, petak - 5. oktobar, program je počeo oko 10 sati i trajaće sve do 18, tako da još uvek nije kasno da dođete. Osim velikog broja štandova sa rukotvorinama, raznim suvenirima, domaćim prehrambenim proizvodima, nakitom i cvećem koji se mogu kupiti, tokom dana biće organizovane i različite atraktivne aktivnosti, među kojima su biranje najlepše i najukusnije teglice, najstarije rukotvorine, najlepšeg štanda, a biće održano i takmičenje u lupanju belanaca. U popodnevnim satima, sve prisutne će zabavljati tamburaški orkestar ,,Dunavski biseri'' iz Apatina.\nManifestaciju ,,Sunčana jesen'' svečano je otvorila Nika Petrović, predsednica Skupštine opštine Apatin, pozdravivši sve prisutne u ime lokalne samouprave.\n- Izuzetna mi je čast i zadovoljstvo da se ova lepa manifestacija održava po drugi put u našem gradu. Ono što mogu, to je da dam obećanje da će opština Apatin uvek podržati ovakve događaje i bilo bi mi veoma drago da Sunčana jesen postane tradicija. Svim izlagačima želim uspešna ova dva dana, nadam se da će odziv posetilaca biti velik i da će nas ovo lepo vreme poslužiti do kraja dana i sutra, rekla je Petrovićeva.\nDrugi dan ,,Sunčane jeseni'', a koji će biti održan sutra, 6. oktobra, takođe u ulici Srpskih Vladara u Apatinu, obeležiće izložba cveća i meda, u organizaciji Udruženja ,,Franc Špajzer'', a takođe i izložba Uduženja ,,Reka''.\nOsim izložbeno prodajne izložbe, drugog dana manifestacije održaće se i takmičenje u aranžiranju, za šta su obezbeđene vredne nagrade.\nTagovi: Apatin Sunčana jesen 2018 Turistička organizacija Apatin opština Apatin festival Nika Petrović


SPO: Hitno doneti zakon o restituciji | Autonomija\nSPO: Hitno doneti zakon o restituciji\n09 avg 2010\n"Odugovlačenje sa donošenjem tog zakona sve nas više udaljava od tog cilja, kao i od investiranja ozbiljnih kompanija u srpsku privredu."\nPokrajinski odbor Srpskog pokreta obnove (SPO) zatražio je danas da se „momentalno“ zaustavi privatizacija imovine koja je nacionalizovana posle Drugog svetskog rata i da se hitno donese zakon o restituciji.\n„Sramota je da je Srbija jedina postkomunistička zemlja u Evropi koja još uvek nije donela ovaj zakon, kojim se barem delimično ispravljaju nepravde iz prošlosti“, navodi se u saopštenju za javnost.\nDodaje se da je zakon o restituciji jedan od osnovnih uslova za prijem Srbije u Evropsku Uniju. „Odugovlačenje sa donošenjem tog zakona sve nas više udaljava od tog cilja, kao i od investiranja ozbiljnih kompanija u srpsku privredu“, ocenjuje se u saopštenju.\nKako se objašnjava, povod za današnje saopštenje je informacija da je u Sremskoj Mitrovici privatizovano 20 lokala koji su nacionalizovani posle Drugog svetskog rata.


27.04.2016 u 12:54\nKamen temeljac za novu fabriku u Inđiji\nINĐIJA - Premijer Aleksandar Vučić i ambasador Nemačke u Srbiji Aksel Ditman položili su danas kamen temeljac za novi proizvodni pogon u kompaniji „IGB Auttomotiv Komp” i poručili da je to signal za dalje investicije Nemačke u Srbiju. Premijer je izrazio zadovoljstvo što će u toj fabrici biti otvoreno još 510 novih radnih mesta i da je srećan što nemačka kompanija nije odlučila da širi svoju proizvodnju u Makedoniji i Kini. Vučić: Nisam neraspložen zbog izbora, imam lične probleme Lider SNS Aleksandar Vučić odbacio je danas „zavereničke teorije” u vezi prisustva američkog ambasadora Kajla Skota u štabu Demokratske stranke u izbornoj noći. „Američki ambasador je hteo da dođe i kod nas, ali sam ja zbog ličnih problema ranije napustio stranku i zato čovek nije došao”, rekao je\n02.12.2015 u 23:16\nPronađeno beživotno telo u centru Inđije\nINĐIJA – Policijska Uprava u Sremskoj Mitrovici saopštila je da je večeras oko 19.30, u grmlju pored jedne kuće u centru Inđije, pronađeno beživotno telo nepoznate osobe, prenosi Tanjug. U toku je uviđaj, koji po ovlašćenju višeg javnog tužioca, vrše osnovni javni tužilac u Staroj Pazovi i pripadnici policije. Policija preduzima intenzivne mere na rasvetljavanju svih okolnosti vezanih za ovaj događaj i na identifikaciji pronađenog tela, dodaje se u saopštenju.


Zaštitnik gradjana kontroliše rad ministarstava povodom ubistva žene u Valjevu\nPovodom informacija da je žena koja je ubijena u Valjevu, više puta prijavljivala nasilje bivšeg partnera, Zaštitnik gradjana je pokrenuo postupak kontrole pravilnosti i zakonitosti rada Ministarstva unutrašnjih poslova (MUP) i Ministarstva za brigu o porodici i demografiju.\nZaštitnik gradjana od Ministarstva za brigu o porodici i demografiju traži da u roku od 15 dana izvrši nadzor nad stručnim radom Centra za socijalni rad (CSR) u Valjevu s obzirom da u medijima nema informacija da li je taj centar imao saznanja o nasilju nad ženom koja je potom ubijena.\nOd MUP-a Zaštinik traži da mu u roku od 15 dana dostavi detaljan izveštaj i dokumentaciju o postupanju policije u ovom slučaju, a posebno da li je ubijena žena prijavljivala Policijskoj upravi (PU) Valjevo nasilnost svog bivšeg partnera koji je, prema medijskim informacijama, i ranije prijavljivan zbog toga.\nMUP treba da Zaštitnika gradjana obavesti da li su policijski službenici o njenim prijavama obavestili nadležnog dežurnog tužioca, i ako jesu, kakva su uputstva i instrukcije dobili od tužilaštva.\nMUP treba da se izjasni i da li je policija imala informacije o kretanju i životu počinioca zločina nakon izlaska iz zatvora, da li je ispitala rizik da ponovi partnersko nasilje i da li je postupala u skladu sa tim procenama.\nTakodje, MUP treba da se izjasni i da li je PU Valjevo imala saznanja da je bivši partner imao dozvolu za posedovanje i upotrebu vatrenog oružja, kao i da li su mu izrečene mere nadzora.


Opšti uslovi kupovine - Bolja Šolja\nProdaja robe putem naše online prodavnice www.boljasolja.com obavlja u okviru registrovane delatnosti Dušan Radomirović PR Radnja za proizvodnju imitacije nakita i srodnih proizvoda – Bazzinga Shop Niš, ulica: Čarnojevića 15/9, matični broj 65348667.\nNastojimo da proces kupovine putem našeg web sajta www.boljasolja.com što je moguće više olakšamo i pojednostavimo. Proces kupovine je sledeći:\nKao poslednjih korak naručivanja neophodno je izabrati način plaćanja.\nUkoliko niste primili email proverite kontaktirajte nas pozivom na broj telefona 061 205 49 28 ili putem email adrese prodavnica@boljasolja.com\nPrilikom preuzimanja pošiljke potrebno je vizuelno pregledati paket, da ne postoaje slučajno vidna oštećenja. Ukoliko primetite da je transpornta kutija značajno oštećena i posumnjate da je proizvod možda oštećen, imate prava da odbijete prijem pošiljke i odmah nas obavestite pozivom na telefon061 205 49 28 ili putem emaila prodavnica@boljasolja.com. Ukoliko je pošiljka na izgled bez oštećenja slobodno preuzmite pošiljku i potpišite kuriru adresnicu.\nNaručenu robu Vam šaljemo kurirskom službom Post Express, cena isporuke je 300 dinara za sve kupce u Republici Srbiji, tj 0 dinara za sve porudžbine koje prelaze vrednost od 3000 dinara. Troškovi isporuke se dodaju na cenu proizvoda i iskazani su tokom procesa naručivanja na Web sajtu.\nako Kupac nije Prodavcu blagovremeno u roku od 24sata po prijemu reklamirao isti ( na pr. zbog mogućeg fizičkog oštećenja ambalaže ili drugog mehaničkog ištećenja prilikom transporta koji je uredno slikao i poslao kao dokaz o oštećenom paketu na mejl prodavnica@boljasolja.com )


"Očekujemo poziv Samoopredeljenja za nastavak razgovora" • RTK\n"Očekujemo poziv Samoopredeljenja za nastavak razgovora"\nPotpredsednica DSK Vjosa Osmani, je posle sastanka koji je sazvao Isa Mustafa sa potpredsednicima partije, rekla da je koalicija sa Samoopredeljenjem istorijski trenutak koji građani žele.\n"To je bio naš prvi sastanak, nakon potvrđivanja rezultata izbora i za sve poslanike bilo onih koji su poslanici već nekoliko mandata, ili za one koji su po prvi put. Potpuno je normalno da partije održe sastanke sa svojim poslanicima. Razmotrili smo procedure koje nas očekuju u Skupštini, naravno da smo razgovarali o izazovima koji čekaju buduće institucije", rekla je Osmani.\nOna je rekla da je tokom sastanka takođe razgovarano o napretku razgovora sa pokretom Samoopredeljenje.\n"Optimisti smo da u duhu saradnje možemo postići dobar dogovor, uravnotežen sporazum. Važno je da u istorijskom trenutku kada su građani dokazali da zaista žele promene i da žele ovu promenu putem koalicije PS-DSK, na dvema stranama je da stvore atmosferu u kojoj se debata odvija u okruženju uzajamnog poštovanja i to je neophodno. Takođe je neophodno da se zaustave kampanje linča, jer one nikome ne pomažu i udaljavaju nas sa važnog puta koji bi trebalo da se okonča sporazumom", rekla je ona.\nOsmani je kazala da su zainteresovani za dugoročnu saradnju sa pokretom Samoopredeljenje.\n"Zainteresovani smo da vlada bude uspešna i biće uspešna ako radimo zajedno. Verujem da će sastanak biti održan što je pre moguće, ali nemamo tačan datum. Pokret Samoopredeljenje kao pobednik obično preuzima inicijativu za sastanak tako da očekujemo poziv, neophodno je stvoriti atmosferu međusobnog poštovanja i eliminisati bilo kakve kampanje linča", rekla je ona.\nPokret Samoopredeljenje i DSK su do sada održali nekoliko sastanaka, gde su uskladili većinu vladinih programa.


Usvojen zakonski okvir za uspostavu Garancijskog fonda i Fonda za stabilizaciju privrede - Istinomjer\nUsvojen zakonski okvir za uspostavu Garancijskog fonda i Fonda za stabilizaciju privrede\nNa sjednici održanoj 19. 03. 2020. godine Vlada Federacije BiH (FBiH) usvojila je informaciju o Programu aktivnosti Vlade FBiH za stabilizaciju privrede i saniranje posljedica pandemije koronavirusa.\nU okviru aktivnosti Vlade FBiH između ostalog predviđena je uspostava posebnog fonda za stabilizaciju privrede s ciljem podrške kompanija-izvoznica koje se zbog posljedica širenja koronavirusa na izvoznim tržištima suočavaju sa problemima u poslovanju, te i uspostava garantnog fonda s ciljem održavanja i poboljšanja likvidnosti kompanija za koje se uspostavi da im je poslovanje ugroženo zbog širenja koronavirusa.\nIstog dana, gostujući na Federalnoj televiziji premijer Federacije BiH, Fadil Novalić javnosti je pojasnio o kakvim je tačno fondovima riječ:\nPredvidjeli smo veoma brzo dva fonda. Jedan je posebni fond i on će čak iznositi 500 milona KM, što za Federaciju nije mali novac. To je fond koji treba da stabilizira jednu ekonomsku situaciju u društvu a vodeći računa i socijalnoj komponenti. To i jeste potpora, odnosno kreditiranje kompanija izvoznica, to i jeste sigurnost i potpora ako trebadne i za stabilnost penzionog fonda, za regresiranje kamata, i za potporu svim biroima koji bi eventualno mogli suočiti se sa situacijom da moraju one ljude koji su izgubili posao da ih moraju poduprijeti materijalno.\nFadil Novalić, 19. mart 2020.\nDodajući da će pomenuti fond biti finansiran iz više izvora ko što su MMF, Svjetska banka i EBRD, Novalić je pojasnio i svrhu drugog fonda:\nDrugi fond je garantni fond….Taj garantni fond može obezbijediti kreditni potencijal od 400 milona KM što uz onih 500 miliona čini već značajnu sumu. ..Mi to sve plasiramo putem komercijalnih banaka a garantiramo novcem Federacije. Na kraju krajeva u ovom posebnom fondu i jeste novac Federacije. Mi njega obezbjeđujemo i plasiramo. …Jedini kriterij bit ća da su sredstva dostupna onima koji ne otpuštaju radnike.\nU skladu sa najavom premijera Novalića, Vlada FBiH je na svojoj 219. sjednici održanoj 16. 04. 2020. godine utvrdila i Parlamentu FBiH po hitnoj proceduri uputila Prijedlog izmjena i dopuna Proračuna Federacije Bosne i Hercegovine za 2020. godinu u iznosu od 5.508.930.679 KM, što je za 554,5 milijuna KM ili 11,2 posto više u odnosu na ovogodišnji Proračun FBiH.\nKada je u pitanju uspostava Garancijskog fonda i Fonda za stabilizaciju privrede, a u kontekstu usvajanja Prijedloga izmjena i dopuna Proračuna Federacije BiH za 2020. godinu, u saopštenju Vlade FBiH sa pomenute sjednice se navodi:\nOno što je najznačajnije odnosi se na planiranih 500 milijuna KM u Fondu za stabilizaciju gospodarstva. Sredstva su planirana na razdjelu Federalnog ministarstva financija i služit će za provedbu Zakona o ublažavanju negativnih ekonomskih posljedica, koji bi trebao biti usvojen zajedno s Rebalansom proračuna.\nMeđu novinama su dva nova stavka u članku 23. kojima je propisano da će sredstva utvrđena na ekonomskom kodu tekućih transfera drugim razinama vlasti i fondovima – Fond za stabilizaciju gospodarstva, biti korištena za provedbu Zakona o ublažavanju negativnih ekonomskih posljedica, a sredstva kapitalnih transfera financijskim institucijama – Garancijski fond pri Razvojnoj banci FBiH bit će korištena na temelju odluka koju donosi Vlada.\nVlada FBiH, 16. april 2020.\nNa 9. vanrednoj sjednici Predstavničkog doma Parlamenta FBiH održanoj 24. 04. 2020. godine usvojen je navedeni Prijedlog zakona o izmjenama i dopunama Zakona o izvršenju Budžeta FBiH za 2020. godinu, kao i Prijedlog zakona o ublažavanju negativnih ekonomskih posljedica kojim se pored ostalog u članu 13. predviđa i uspostava Garancijskog fonda.\nNakon sjednice ovog zakonodavnog tijela premijer Novalić se zastupnicima zahvalio na podršci Zakonu o ublažavanju negativnih ekonomskih posljedica pandemije koronavirusa te pored ostalog izjavio:\nZahvaljujući ovome zakonu, aktivirat ćemo potencijal od oko milijardu maraka za podršku privredi. Samo kroz Stabilizacijski fond ubrizgat ćemo u realni sektor i socijalne fondove oko 500 miliona KM. Kroz Garantni fond, u koji smo položili 100 miliona, aktivirat ćemo kreditni potencijal za ekonomiju koji će sezati do 500 miliona.\nFadil Novalić, 23. april 2020.\nNa svojoj 5. vanrednoj sjednici održanoj 29. 04. 2020. godine i Dom naroda Parlamenta FBiH usvojio je Prijedlog zakona o izmjenama i dopunama Zakona o izvršenju Budžeta FBiH za 2020. godinu, te na nastavku iste sjednice 04. 05. 2020. godine i Prijedlog zakona o ublažavanju negativnih ekonomskih posljedica.\nObzirom da je premijer Fadil Novalić osnivanje navedenih fondova najavio “veoma brzo”, a da je do usvajanja pomenutih zakona od dana najave prošlo 45 dana, Istinomjer obećanju Fadila Novalića u vezi uspostave Garancijskog fonda i Fonda za stabilizaciju privrede daje ocjenu ispunjeno sa zakašnjenjem.


Skupština potvrdila Odluku o uvođenju vanrednog stanja, usvojen rebalans bužeta, doneta uredba o isplati 100 eura - Ozon Media\nNarodna skupština Republike Srbije potvrdila je večeras Odluku o uvođenju vanrednog stanja i Zakon o potvrđivanju uredbi koje je Vlada, uz supotpis predsednika Republike, donela za vreme vanrednog stanja.\nPoslanici su potvrdili 44 uredbe, od kojih se 12 odnosi na mere za vreme vanrednog stanja.\nUsvojen je rebalans budžeta za 2020. godinu, koji se pred poslanicima našao zbog korišćenja sredstava radi otklanjanja štetnih posledica usled epidemije koronavirusa, kao i Uredba o načinu uplate jednokratne novčane pomoći punoletnim građanima od 100 evra.\nPredsednica Vlade Ana Brnabić izjavila je nakon sednice da Srbija ima spreman plan za period posle krize izazvane pandemijom koronavirusa, kako medicinski, za eventualni drugi talas epidemije, tako i ekonomski.\nDošla sam da kažem građanima da znam da nismo bezgrešni, ali da smo se borili najbolje što smo mogli, rekla je premijerka i ocenila da rezultati to pokazuju.\nNema opuštanja dok ne dođe vreme da proglasimo pobedu, poručila je ona i pozvala građane da i dalje budu solidarni.\nPredsednica Vlade je izrazila nadu da će uskoro moći da kaže da je situaciji sa koronavirusom došao kraj.\nJuče dve saobraćajke\nRazbijali automobile u Kamenjaru u toku policijskog časa


Ko to deli lekcije za borbu protiv Putina? - 26.01.2016, Sputnik Srbija\nBivša zamenica pomoćnika američkog ministra odbrane Evelin Farkaš, „počišćena“ iz Pentagona nakon septembarskog sastanka lidera SAD i Rusije, uputila je savete... 26.01.2016, Sputnik Srbija\n18:06 26.01.2016 (Osveženo: 16:05 28.01.2016)\n© AFP 2021 / NICHOLAS KAMM Evelin Farkas - prva s leva\nBivša zamenica pomoćnika američkog ministra odbrane Evelin Farkaš, „počišćena“ iz Pentagona nakon septembarskog sastanka lidera SAD i Rusije, uputila je savete budućem predsedniku SAD kako da se ponaša prema ruskom predsedniku Vladimiru Putinu, koga naziva „agresivnim autokratom“.\nMeđu tim preporukama su i one koje se tiču američke politike na Balkanu. Dalje uspostavljanje stabilnosti na Balkanu zahtevaće da se suprotstavimo Rusiji, kaže Farkašova u tekstu objavljenom u časopisu Politiko.\n„Vaš prethodnik (aktuelni predsednik Barak Obama) je to učinio u pitanju širenju članstva NATO–a na Crnu Goru. U trenutku kad Sjedinjene Države imaju šta da slave nakon 20 godina postdejtonskog mira u bivšoj Jugoslaviji, Rusija radi na potkopavanju stabilnosti i integrisanja država–naslednica Jugoslavije u NATO i EU. Diplomate EU i SAD moraju zajedno da jačaju bosansku državu kroz političku reformu i obuzdavanjem srpskog separatizma koji podstiče Rusija. A čim Kosovo dobije oružane snage sa ustavnim ovlašćenjima, NATO treba da uključe tu državu u program Partnerstva za mir“, navodi Farkašova koja je smenjena u oktobru, nakon što je susret lidera SAD i Rusije na marginama Generalne skupštine Ujedinjenih nacija doneo izvesno otopljavanje u odnosima Moskve i Vašingtona.\nOptužbe SAD za korupciju na račun Putina čista izmišljotina\n26 Januar 2016, 09:36\nDva glavna Putinova cilja, kaže ona, jesu da se održi na vlasti i ponovo izgradi Rusiju kao veliku silu. To, napominje ona, samo po sebi ne ugrožava američke nacionalne interese:\n„Pretnja je u tome što Putin to pokušava da postigne revidirajući međunarodna pravila i norme kritički važne za američku bezbednost.“\nČudno zvuči kada to kaže bivši visoki zvaničnik američke administracije koja je mnogo puta kršila međunarodno pravo i koja otvoreno zastupa politiku dvostrukih aršina, prilagođavajući ta međunarodna pravila i norme sopstvenim interesima.\nNe čudi što Farkašova u svojim „savetima“ pominje i kontroverznu presudu u slučaju Litvinjenko koju je britanski sud izrekao prošle nedelje, a koja u obrazloženju obiluje kvalifikacijama „verovatno“ i „možda“. Farkašova dodaje i da SAD svakako ne smeju dozvoliti Rusiji da „oslabi ili uništi NATO“ i „našu solidarnost sa Evropom, našim najvećim trgovinskim partnerom“.\nSjedinjene Države se, poručuje ona, moraju odupreti akcijama Rusije kombinacijom odvraćanja, jačanja američkih saveznika i partnera i „širenjem istine u međunarodnoj zajednici o akcijama Kremlja“.\n22 Januar 2016, 21:28\nGovoreći o ekonomskim instrumentima uticaja na Rusiju, Farkašova kaže da su sankcije pogodile Rusiju, kao i pad cena nafte, jer više od polovine prihoda Rusije potiču od nafte i gasa. Među ekonomskim merama pominje i nastojanja da budu sprovedeni trgovinski sporazumi — Transpacifičko partnerstvo i Sporazum o slobodnoj trgovini SAD i EU. Istovremeno, insistira na potrebi očuvanja širokih sankcija SAD i Evrope protiv Rusije, ali i na tome da se sa Nemačkom i drugim saveznicima nađe alternative za snabdevanje Evrope gasom.\nNa diplomatskom frontu savetuje da SAD aktivno sarađuju sa istočnoevropskim i centralnoazijskim državama na periferiji Rusije, kao i dalje angažovanje Vašingtona u NATO–u i OEBS–u i bilateralno sa evropskim saveznicima. Kako dodaje, treba više sarađivati i sa saveznicima van Evrope — Japanom, Južnom Korejom, Izraelom, Australijom i sa drugim državama kako bi se „rasvetlile nelegalne i destruktivne akcije i politika Rusije za širu međunarodnu zajednicu“. Deo tih napora treba da bude i da se Peking uveri da „tamo gde je moguće pomogne da se odbrani status kvo“ i da „ograniči vojni avanturizam Rusije“, kao i na „izgradnji međunarodne koalicije protiv takvih akcija“.\nSaveti sadrže i insistiranje na povratku Krima Ukrajini, kao i na dokazivanju odgovornosti Rusije za obaranje malezijskog aviona iznad Donbasa.\nNa vojnom frontu kaže da se mora učiniti više da bi se Rusija odvratila od daljih vojnih akcija, što znači, da se „nastavi raspoređivanje opreme za obuku i operacije u vanrednim situacijama u ranjivim baltičkim i balkanskim zemljama i u Poljskoj i, ponovo, aktivno pomaganje saveznicima da prekinu zavisnost od ruske vojne opreme“.\n23 Maj 2015, 08:15\nPredlaže dalje raspoređivanje značajnijih vojnih snaga u istočnom delu teritorije NATO–a i razmatranje mogućnosti jačanja tih snaga u Poljskoj, kao i dalju vojnu pomoć Ukrajini, Gruziji i Moldaviji.\nBivša zvaničnica Pentagona takođe preporučuje formiranje tima koji bi se suprotstavio „ruskoj propagandi“, a koji bi imao podršku i „obaveštajne ćelije“.\nFarkašova, Amerikanka mađarskog porekla, u Pentagonu je bila odgovorna za Rusiju, Ukrajinu i Evroaziju kao pristalica „čvrste linije“ u odnosima sa Rusijom. Zalagala se za prekid vojnih kontakata Rusije i SAD zbog nesuglasica oko Sirije, bila je jedan od inicijatora izdvajanja vojne pomoći Ukrajine u visini 244 miliona dolara, kao i jedan od glavnih zagovornika ulaska Crne Gore u NATO. Podržavala je i širu vojnu saradnju sa Gruzijom i aktiviranje multilateralne saradnje sa tri države na Kavkazu.\nU Pentagonu je savetovala ministre Roberta Gejtsa, Čaka Hejgela i aktuelnog Eštona Kartera, a njen odlazak posledica je dubokih podela u američkoj administraciji oko daljih isporuka oružja Ukrajini i reagovanja na ruska dejstva u Siriji. Obama je prethodno smenio i šefa Pentagona Čaka Hejgela koji se takođe zalagao za veće suprotstavljanje Rusiji i naoružavanje tzv. umerene opozicije u Siriji koja ratuje protiv Bašara el Asada.\nOtac Farkašove Čarls izbegao je iz Mađarske posle neuspele revolucije 1956. godine, a svoju životnu priču pretočio je u knjigu „Dunav je odneo“.


» Evropski PROGRES: Realizovano 200 projekata za tri godine na jugoistoku i jugozapadu Srbije\n„Zahvaljujući projektima koje su u poslednje tri godine finasirale Evropska unija (EU) i Vlada Švajcarske na jugoistoku i jugozapadu Srbije otvoreno je blizu 100 novih preduzeća i zaposleno 300 ljudi, istakao je Grem TIndal, menadžer programa na trećem godišnjem sastanku Upravnog odbora koji je danas održan na Vlasinskom jezeru.\n„Naš med je poseban baš zbog pčelinje ispaše na Vlasinskoj visoravni,\nkoja je uredbom Vlade Srbije proglašena za Predeo izuzetnih odlika i zato i ima posebnu aromu lekovitih biljaka. Sada će uz geografsku oznaku 80 naših članova moći da poveća plasman proizvoda, unapredi i ujednači tehnologiju proizvodnje, a nadamo se da će se i broj mladih pčelara povećati“, rekao je Ivica Kostić iz pčelarskog udruženja „Matica“ iz Surdulice.\nRadovi na 19 lokalnih infrastrukturnih projekata se odvijaju po planu, a istaknuta je važnost infrastrukturnih projekata u 14 opština uključenih u realizaciju Evropskog PROGRESa za koje je EU opredelila više od 3,2 miliona evra. Ovi projekti su ugovoreni kroz Nacionalni program IPA 2013, prvi koji se sprovodi u decentralizovanom upravljanju EU sredstvima. Takođe, ugovorena su još dva regionalna projekta koje realizuje Sektor za ugovaranje i finansiranje programa iz sredstava Evropske unije koji radi pri Ministarstvu finansija – a to su završetak izgradnje novog hirurškog bloka Gradske bolnice u Vranju i izgradnja zgrade za hitnu službu Doma zdravlja u Novom Pazaru.\nEvropska nedelja mobilnosti u Nišu


Kućni ljubimci - ORCA\nDom, umesto azila\nKućni ljubimci imaju specifičnu ulogu u našem životu. Ove životinje nas uče o ljubavi i poverenju, pružaju nam pažnju i prijateljstvo i doprinose kvalitetu našeg života. Otuda i njihova vrednost za ljudsko društvo u celini. Odnos prema ovim životinjama, kao i uslovi u kojima se one drže nisu uvek povoljni za njihovo zdravlje i dobrobit.\nPojava prekobrjnosti i napuštanja kućnih ljubimaca, negativno se odražava na njihovu dobrobit, ali i na zdravlje i bezbednost čoveka, drugih životinja i životnu sredinu. Osnovni uzroci postojanja napuštenih životinja su neodgovorno vlasništvo i primena neefikasnih mera kontrole populacije ovih životinja. Zbog toga je važno da se u rešavanje ovog problema aktivno uključe svi relevantni društveni akteri.\nProgram „Dom, umesto azila“ pruža podršku nadležnim državnim organima da uspostave sistem upravljanja populacijom pasa i mačaka u Srbiji. Takođe je usmeren na podršku lokalnim samoupravama u izradi i primeni programa humane i efikasne kontrole populacije napuštenih životinja na svojoj teritoriji. Kroz program pratimo sprovođenje javnih politika i propisa u ovoj oblasti i nudimo predloge za njihovo unapređenje. Program je namenjen vlasnicima pasa i mačaka u cilju jačanja odgovornog vlasništva kroz informisanje, obrazovanje i podršku. Cilj programa je i aktivno uključivanje veterinara i organizacija civilnog društva u promovisanje odgovornog vlasništva i rešavanje problema napuštenih životinja.\nSprovedeno prvo sveobuhvatno istraživanje legislativnog okvira, kapaciteta i praksi u oblasti kontrole populacije napuštenih životinja na lokalnom nivou u Srbiji (2011-2012).\nZakon o dobrobiti životinja postavio je pravne osnove za humano i efikasno rešavanje problema napuštenih životinja i obavezao lokalne samouprave da sprovode humane programe kontrole populacije pasa i mačaka (2009).\nRealizovan je projekat „Info centar za zaštitu životinja“, čiji je cilj bila podrška implementaciji Strategije rešavanja problema napuštenih pasa u Beogradu. Ovaj projekat je uspostavio temelje institucionalne saradnje grada Beograda, organizacija civilnog društva i građana na promovisanju odgovornog vlasništva i sprovođenju humanih i efikasnih programa kontrole populacije napuštenih životinja (2007-2008).\nUsvojena je Strategija za rešavanje napuštenih pasa na teritoriji grada Beograda, kao prvi zvaničan program humane kontrole populacije napuštenih životinja u našoj zemlji. Ova strategija – koja se temelji na odgovornom vlasništvu, sterilizaciji i registraciji kućnih ljubimaca – postala je model za mnoge lokalne samouprave (2006).\nSprovedena prva procena brojnosti populacije napuštenih pasa u Beogradu koristeći preporučenu metodologiju Svetske zdravstvene organizacije (WHO) i Svetskog udruženja za zaštitu životinja (WSPA) kao deo projekta kontrole populacije pasa u lokalnoj zajednici. Cil ovog istraživanja je bila promocija značaja naučno utemeljenog pristupa kontroli populacije napuštenih životinja (2003).\nSprovedena je kampanja javnog zastupanja „Nisam lutalica, ja sam napušten“ koja je značajno unapredila svest građana i podstakla nadležne da sistemski rešavaju problem napuštenih životinja (2001 – 2006).\nPrekinuta je praksa nehumanog ubijanja pasa i mačaka u beogradskoj „kafileriji“ u Ovči, nakon javnog protesta koji je vodila ORCA i započela je primena savremenih humanih metoda eutanazije, ograničena na stare, bolesne i agresivne životinje (2001).\n2750 napuštenih životinja je udomljeno koristeći posrednički servis našeg web sajta i medija (2000-2011).


🚌 Autobus Velika Plana → Ravensburg - Autobuske Karte | AutobuskiPrevoz.com\nAutobus Velika Plana - Ravensburg\nAutobuske karte za Velika Plana Ravensburg kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Velika Plana - Ravensburg\nVelika Plana - Ravensburg se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Velika Plana - Ravensburg. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Italija: Najveća smrtnost u poslednjih pet godina\nTanjug 31. decembra 2020. 10:59\nRIM – Italijanski institut za statistiku objavio je uporedne podatke o smrtnosti građana u poslednjih pet godina, koji su pokazali da je u 2020. umrlo 84 hiljade Italijana više u poređenju sa prosečnom godišnjom stopom smrtnosti.\nKako navodi list „Avenire“, izveštaj analizira uporedne podatke za period januar-novembar, što znači da nisu uzete u obzir brojke za decembar mesec.\nBroj preminulih od kovida19, prema zvaničnom saopštenju, u periodu od januara do novembra ove godine je 57.647.\n„Poređenjem ukupno preminulih i žrtava korona virusa, dolazi se do zaključka da je stvarni broj preminulih od kovida19 u Italiji bio veći od zvanično objavljenog broja“, kazao je direktor statističkog instituta Đankarlo Blanđardo.\nPrema statističkom izveštaju, u prvom talasu pandemije u Italiji je bilo 50 hiljada žrtava korona virusa, i gotovo svi su bili stanovnici severnih regija, dok su u drugom talasu pandemije takođe najviše pogođene severne regije, ali ne iste one koje su na početku godine bile epicentar zaraze.


Privreda ispašta zbog neformiranja vlasti - Akta.ba\n08.10.2019. 08:29 Izvor: / Nezavisne novine\nI dok se stranke koje su voljom građana BiH prije godinu dana dobile najviše glasova međusobno optužuju ko je kriv za neformiranje vlasti na nivou BiH i FBiH, privreda, kako ističu njeni predstavnici, ispašta i trpi posljedice zbog toga.\nNemanja Vasić, predsjednik Vanjskotrgovinske komore BiH, kaže za "Nezavisne" da je privredni i poslovni sektor taj koji najviše trpi zbog neimplementacije izbornih rezultata i zbog toga što ne funkcioniše Parlamentarna skupština BiH. Ističe da veliki broj ugovora i ratifikacija sporazuma čeka na potpis, a da parlament BiH blokira dvije milijarde KM koje bi omogućile da privrednici u BiH budu konkurentni i idu za kolegama u susjedstvu.\n"Zbog zastoja u formiranju vlasti na čekanju su i mnoga radna mjesta, a tužno je i neshvatljivo to što se politika stavlja ispred privrede i ekonomije", kaže Vasić.\n"Vlast u RS je formirana, ali u FBiH nije, tako da je i to dodatni problem u usaglašavanju propisa na nivou entiteta. Osim toga, sama politička situacija čini prostor BiH manje poželjnom destinacijom za investicije", ističe Blagojević za "Nezavisne".\nMirsad Jašarspahić, predsjednik Privredne komore FBiH, za "Nezavisne" ističe da postoje osobe pri ministarstvima koje su zadužene za rad sa predstavnicima privrednih udruženja, ali i firmi, te da tu ne bi trebalo da ima uticaj to što još nema nove vlasti.\n"Vlast postoji, međutim, najveći problem je što sistem nije uređen, što ne postoje prostorni planovi i što za sve treba da sjedne parlament i donese odluke. Tako da vrlo često politika negativno utiče na privredni razvoj. Potrebno je donijeti zakone koji će na najbolji način urediti ovu oblast i omogućiti privrednicima da rade mimo političkih dešavanja. Problem jeste to što u parlamentu BiH stoji niz sporazuma koji bi otkočili važne projekte u BiH", ističe on.\n"Vrhunac političkog uspjeha je to što je RS pokazala da može da funkcioniše i bez formiranja vlasti na nivou BiH", istakao je on.\nDženan Đonlagić, šef Kluba poslanika DF-a u Predstavničkom domu BiH, kazao je "Nezavisnim" da stalna tijela (komisije) nisu konstituisana zbog SNSD-a, koji ne želi dostaviti imena za komisije, te da su u tom parlamentu blokirani finansijski sporazumi vrijednosti oko dvije milijarde KM, a tiču se cestovne izgradnje i komunalne privrede.\n"Naše je da dokažemo da nismo krivi, ni za krizu ni za neformiranje vlasti na nivou BiH, te da je RS sačuvana u kondiciji i da može da donosi odluke u vlastitim kapacitetima", kazao je Stevandić.\n"Ova 'godišnjica' nije jedina kada je u pitanju neformiranje vlasti u BiH. Špirićeva era je bila još duža. Ne bih se iznenadio još nekom jubilarnom datumu, jer je skoro pa neizvodivo da ovi pregovarači postignu neki kompromis", rekao je lider SDS-a.\nMatični ured Općine Novo Sarajevo neće raditi u narednim danima\nPravilnik o uvjetima za zapošljavanje, statusu i položaju internih revizora u javnom sektoru


Tužilaštvo za VTK formiralo predmed ali do danas nije utvrdilo identitet NN izvršioca hakerskog napada na snews.rs – SNEWS\nBy SNews 21. Maja 2022. 201 No comment\nPosebno tužilaštvo za visokotehnološki kriminal u Beogradu je, duže nakon godinu dana, saopštilo da još nije utvrdilo identitt izvršioca koji je u februaru 2021. izvršio hakerski napada na sajt “snews.rs”, krađu i brisanje podataka sa našeg medija.\nIz Višeg javnog tužilaštva u Beogradu, Posebno tužilaštva za visokotehnološki kriminal, je u odgovoru na zahtjev za prisup informacijama od javnog značaja navedeno da je formiran predmet zbog kriivičnog djele neovlašćen pristup zaštićenom računaru, računarskoj mreži i elektronskoj obradi podataka (član 302 KZ) i krivičnog djela Oštećenje računarskih podataka i programa (član 283 KZ).\n“Posebno tužilaštvo za visokotehnološki kriminal je MUP-u Republike Srbije, PU Novi Pazar i UKP-SBPOK-Odjeljenju za suzbijanje visokotehnološkog kriminala podnijelo zahtjev za prikupljanje potrebnih obavještenja u pravcu identiifikacije izvršioca kriivičnog djela. Do danas nije utvrđen identitet NN izvršioca”, navodi se u odgovoru od 18. maja 2022. godine i dodaje da je u predmetu postupano u skladu sa zakonskim propisima.\nIz dokaza u prilozima koje je SNews podnio Republičkom javnom tužilatvu se vidi da su hakersi napadi u ovom periodu učinjeni iz Srbije.\nHakerski napadi na SNews nastavljeni su pokušajima da se, iz Francuske, SAD i Njemačke kao i drugih zemalja, kompromituje naš medij.\nPrema nezvaničnim saznanjima aktivisti jedne interesno-političke grupacije iz Novog Pazara koji žive u Luksemburgu i Njemačkoj angažovali su hakere iz Francuske i tih zemalja kako bi nanijeli štetu našem mediju. Prema broju i vrsti sadržaja, bez procjene arhivske građe ukradenih medijskih sadržaja tekstova i fotografija, snews-u je načinjena šteta u iznosu od najmanje 8.000.000 dinara (oko 68.000 eura).\nNapadi i brisanje sadržaja sa snews.rs desilo se u periodu kada je, zbog kršenja autorskog prava-krađe fotografija, pokrenuta istraga protiv lica koja stoje iza jednog divljeg portala, po sadržajima bliskog Stranci pravde i pomirenja (SPP) i Islamskoj zajednici u Srbiji. Uplatu hostinga za taj sajt do 31. marta 2021. godine, prema zvanično potvrđenim podacima, vršilo je preduzeće Sandžak Media doo, Dimitrija Tucovića bb, Novi Pazar, čiji je vlasnik i direktor istovremeno i direktor Media centra Islamske zajednice u Srbiji, crnogorski državljanin Salahudin Fetić.\n– Za deset godina 163 krivične prijave i devet osuđujućih presuda\nU periodu od 2011. do 2021. godine Posebnom tužilaštvu za visokotehnološki kriminal podnijete su 163 krivične prijave protiv poznatih lica zbog izvršenog krivičnog djela Neovlašćen pristup raunaru, računarskoj mreži i elektronskoj obradi podataka iz člns 302 KZ, podnijeto je 12 optužnih prijedloga od čega je sud u 9 predmeta donio osuđujuću, au 1 predmetu oslobađajuću presudu.\nU 25 predmeta je nakon primjene odredbi o odlaganju krivičnog gonjenja donijeto rješenje o odbačaju krivične prijave.\nU istom periodu je podnijeto 16 krivičnih prijava protiv poznatih lica zbog izvršenja krivičnog djela Oštećenje računarskih podataka i programa iz člana 283 KZ.\nPostupajući po tim krivičnim prijavama tužilaštvo je podnijelo 4 optužna prijedloga od čega je sud u jednom predmetu donio osuđujuću presudu, u dva predmeta oslobađajuće presude, dok je u jednom predmetu postupak obustavljen. U dva predmeta je nakon primjene odredbe Odlaganje krivičnog gonjenja, donijeto rješenje o odbačaju krivične prijave.\nTagovi: hakerski napad krađa podataka Neovlašćen pristup raunaru Oštećenje računarskih podataka i programa Posebno tužilaštvo za visokotehnološki kriminal u Beogradu računarskoj mreži i elektronskoj obradi podatak snews


Krajem januara novi konkursi u poljoprivredi\nTanjug 6. avgusta 2021. 15:18\nNOVI SAD – Pokrajinski Sekretarijat za poljoprivredu izrazio je danas zadovoljstvo uspešno završenim konkursom i dodelom ugovora poljoprivrednicima, kao i njihovim odzivom i iskazanom namerom da poboljšanjem proizvodnje doprinesu što bržem razvoju poljoprivrede u Srbiji.\nPokrajinska vlada je tim povodom najavila nove konkurse već krajem januara.\n„Naše aktivnosti umnogome nam pomažu da kreiramo što bolje programe i mere do kojih dolazimo u kontaktima sa ljudima na terenu“, rekao je Božić tokom obilaska poljoprivrednog gazdinstva porodice Damjanović u Gornjoj Rogatici u opštini Bačka Topola.\nBožić se sastao i sa poljoprivrednicima iz opštine Bačka Topola, s kojima je razgovarao o modernizaciji i inovativnim metodama u poljoprivredi.\nPoljoprivrednici su, kako dodaju, iskazali veliko interesovanje za subvencije Pokrajinske vlade, odnosno resornog sekretarijata, a imali su priliku i da iskažu svoje probleme.\nCilj obilaska gazdinstva i sastanka sa poljoprivrednicima, kako je naveo Božić, bio je da se uoče potrebe poljoprivrednih proizvođača, kako bi se u skorijoj budućnosti, u skladu sa mogućnostima, njihovi problemi i rešavali.


Petković o zaklјučcima sastanka predsavnika SL i Đurića - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković o zaklјučcima sastanka predsavnika SL i Đurića\nPetković o zaklјučcima sastanka predstavnika SL i Đurića\nU gostovanju na TV Pink, Petković je naveo da je to bio jedan od pet zaklјučaka na jučerašnjem sastanku predstavnika Srpske liste sa direktorom Kancelarije za KiM Markom Đurićem na kojem je tema bila buduće političko delovanje te stranke.\nZaklјučak je, navodi Petković, i da Beograd neće dozvoliti ponižavanje srpskog naroda i osporavanje njegovu izbornu volјu, kao i da neće dozvoliti da Alјbin Kurti ili bilo ko drugi bude taj koji će da određuje ko su predstavnici Srba na KiM.\nTreći zaklјučak, kaže Petković, jeste da će se u slučaju novih pritisaka Prištine na srpske institucije, Srbi solidarno povući iz svih institucija i da će krenuti, kako navodi, nenasilan otpor srpskog narod prema nezakonju.\nPetković je naveo i da je jedan od zaklјučaka da se ukinu takse na srpsku robu, kao i da se nastavi sa investicionim ciklusom Vlade Srbije na KiM, gde se trenutno radi 346 projekata ukupne vrednosti više od 100 miliona evra.\nGovoreći o navodno otrovanim glasačkim listićima iz Srbije, Petković kaže da je sada jasno da je to bio još jedan u nizu pritisaka Prištine koji je imao za cilј da se unizi i poništi izborna volјa Srba na KiM.\nNavodi da to Prištini nije pošlo za rukom i da je Srpska lista ubedlјivo pobedila osvojivši svih 10 mandata, a to je, ističe, podvučeno i na jučerašnjem sastanku.\nGradonačelnik Gračanice Srđan Popović kaže da je Priština od početka pokušavala da ospori rezultate Srpske liste i nametne Srbima druge predstavnike koji su osvojili minoran broj glasova.\n"Još jednom se pokazalo da volјu srpskog naroda niko ne može da pokori, pokazalo se koliko naš narod veruje Srbiji i predsedniku Aleksandru Vučiću i koliko je rešen da ostane na KiM", rekao je Popović.


Inicijator antifašističkih šetnji u Nišu brine za sigurnost porodice - Društvo - Dnevni list Danas\nPočetna » Društvo » Inicijator antifašističkih šetnji u Nišu brine za sigurnost porodice\nSrđan Nonić prijavio ozbiljne pretnje preko društvenih mreža, ali očekuje da će tužilaštvo da zataška slučaj\n0Piše: Z. Miladinović 08. jula 2019. 07.45 Izmenjeno: 07.46\nFoto: V. T. / Arhiva\nOn je kazao da mu je u policiji rečeno da će njegovu prijavu danas dostaviti Osnovnom javnom tužilaštvu (OJT).\n– Po reagovanju pojedinih inspektora, video sam da oni znaju ko bi to mogao biti, ali nemam informaciju da li je neko priveden i saslušan. Pretpostavljam da će policija otkriti počinioca, ali da će se tužilaštvo, kao i obično, češkati iza uveta i da neće preduzeti ništa, rekao je Nonić, koji je inicirao antifašističke šetnje na Nišavskom keju, jer je na tom mestu 21. juna nožem izboden student Uroš Janjić samo zato što je, kako je sam rekao, odbio da skine majicu sa antifašističkom porukom.\nNonić je za Danas kazao da brine za sigurnost porodice, kao i zbog činjenice da takvi ljudi znaju gde drži školu rolera i trenira sa decom. Rekao je da je „počeo pažljivije da gleda“ okolinu jer je svestan da takvi ljudi „mogu i da ga sačekaju sa šipkama u nekom mraku“.\nFoto: Niška inicijativa/ video screenshot\n– Uprkos tome, nastaviću sa organizovanjem antifašističkih akcija, kao i drugih aktivnosti kojima ću javno i vidljivo da ukazujem na pogrešnu politiku i nepravilnosti aktuelne vlasti, rekao je on.\nNonić je preteće poruke dobio u noći između prošlog petka i subote, kada je na svom fejsbuk profilu vodio polemiku sa odbornikom SRS, koji sebe naziva Stefan Meraklija Ilić, zbog njegovih „fašističkih ispada“. Tada se uključio pripadnik navijačke grupe „Odred Beli Krstić“ V. N, koji je, prema dostupnim podacima, bio u grupi mladića koja je pre dve sedmice na keju antifašističku povorku pozdravljala nacističkim pozdravom i skandiranjem Ljotiću i Nediću.\n– Napisao je, uz psovke i uvrede, da su još te večeri „trebali da mi razbiju glavu“. Konstatovao je da sam krenuo na put bez povratka, da se „mnogo „ku..im“ i da će me „čekati“ ispred Skupštine grada. Ja sam i u službenoj belešci u policiji naveo da ovo smatram jednim od napada na ustavni poredak zemlje, kao i vidom terorizma, pošto oni koji zastupaju fašizam prete da će ispred institucije fizički napasti ljude koji su birani na izborima od strane građana – rekao je on. Nonić je dodao da se Odred „Beli Krstić“, nakon što je on javno saopštio da je dobio pretnje, na svom fejsbuku i instagramu saopštio da ne stoji iza takvih pretnji, te da se nikada nisu služili takvim sredstvima. Odred je naveo da su „njihovo ime, logo i znak zloupotrebljeni“.\n– Mladić koji mi je pretio na svom fejsbuku ima sliku Odreda „Beli Krstić“, koji se predstavlja kao navijačka grupa, a na utakmicama sedi odvojeno od drugih, i koristi nacističke pozdrave, što je kod nas zakonom zabranjeno i kažnjivo, rekao je naš sagovornik.\nNonić je do sada inicirao održavanje dve antifašističke šetnje, kojima je prisustvovalo do stotinak ljudi. Tokom prve šetnje grupa mladića koja je sačekala kolonu građana napravila je incident podizanjem ruku u nacistički pozdrav, kao i skandiranjem „Srbija Srbima“, „Živeo Ljotić“ i „Živeo Nedić“, što je Nonić snimio, dostavio medijima i izbacio na društvene mreže. Druga šetnja je prošla je bez incidenata, a u njoj su pripadnici Niške inicijative uklanjali kukaste krstove i fašističke poruke na kamenim zidinama keja.\nNijedna gradska institucija i funkcioner nisu zvanično reagovali na napad nožem na studenta sa „antifašističkim majicom“, neonacistički ispad na prvoj antifašističkoj šetnji i pretnje odborniku Noniću. Gradonačelnik Bulatović i njegova pomoćnica Marina Kostić dali su izjave povodom ovih događaja pojedinim medijima, na poziv medija.\nNakon fizičkog i napada nožem na studenta Janjića, policija je privela petoricu mladića osumnjičenih za napad, među kojima i N. R. (33), za koga se sumnja da je dva puta ubo Janjića, čime je izvršio krivično delo teška telesna povreda. Protiv četvorice osumnjičenih za napad, starosti od 21 do 25 godina, podneta je krivična prijava za učestvovanje u tuči. Osumnjičenima nakon saslušanja nije određen pritvor i oni se brane se sa slobode.\nVlast slepa za divljanje nacista\nPokret slobodnih građana Niš osudio je juče pretnje odborniku Noniću izrečene putem fejsbuka.\n„Naprednjačka gradsku vlast, zagnjurena u izveštaje svojih javnih službi i preduzeća i hipnotisana i sama ružičastom slikom sa televizije, ne vidi realnost u kojoj žive građani Niša i ne primećuje divljanja navijačkih, neonacističkih i fašističkih grupa koja se dešavaju bukvalno pod prozorom gradonačelnika“, navodi PSG i poziva odgovorne za da napokon počnu da rade posao za koji su plaćeni novcem iz budžeta koji pune svi građani.\nAntifašističke šetnje, Niš, Niška inicijativa, pretnje, Srđan Nonić\nUmesto u bioskopu, tribina srpske opozicije onlajn iz kancelarije Inicijative za Požegu


Selaković se sastao sa kineskim šefom diplomatije: Srbija i Kina će uvek biti partneri\nHomePolitikaSelaković se sastao sa kineskim šefom diplomatije: Srbija i Kina će uvek biti partneri\nMinistar spoljnih poslova Nikola Selaković sastao se jutros sa šefom kineske diplomatije Vangom Jiem, koji boravi u poseti Srbiji. Kineski ministar Vang Ji istakao je da mu je velika čast što je u mogućnosti da poseti Srbiju i da razgovara o daljem razvoju bilateralnih odnosa.\n„Selaković je moj dobar prijatelj. Vi ste mlad, veoma uspešan političar u životu Srbije. Imate čvrstu volju i iskren stav za dalji razvoj našeg čeličnog prijateljstva. To sam osetio kada sam ugostio vašu delegaciju, kada smo razmenili mišljenje i učvrstili prijateljstvo. Dobro smo se upoznali i postavili dobar radni odnos i odlučio sam da na osnovu toga posetim Srbiju“, rekao je Vang.\n„Naša strana veoma ceni tradicionalno prijateljstvo. Prijateljstvo koje je izdržalo iskušenja i promene na međunarodnoj sceni“, rekao je Vang.\nOn je dodao da je tradicionalno prijateljstvo Srbije i Kine obnovljeno pod snažnim rukovodstvom predsednika Vučića i Đinpinga.\n„Kina će uvek biti partner Srbije. Cilj mog dolaska je da se nađe održivi put za duboku stratešku razmenu sa Srbijom i da podignemo nivo naše saradnje“, poručio je Vang.\nSelaković je kineskom kolegi, kojeg je oslovio sa „dragi prijatelju, brate“, poželeo dobrodošlicu u Srbiju, ističući da se naša zemlja ponosi svojim odnosima sa Kinom i da se nada poseti kineskog predsednika.\n„Izuzetno mi je zadovoljstvo što imamo priliku da vas ugostim u našoj prestonici, gde niste prvi put, ali jeste prvi put kao šef delegacije i ministar spoljnih poslova u isto vreme“, rekao je Selaković na početku sastanka.\nOn je istakao da je zvanična poseta Vanga Beogradu odlična prilika za razmenu mišljenja i stavova o pitanjima od obostranog interesa zemalja koje vezuje čelično prijateljstvo. Takođe, Selaković je ukazao da se odnosi Srbije i Kine, uprkos svim problemima koje je u svetu stvorila pandemija korona virusa, neometano razvijaju, a dve države su, i pored pandemije, uspele da održe nivo razmene poseta na visokom nivou.\n„Srbija se ponosi svojim odnosima sa Kinom, kojima poseban zamajac daje lični odnos veoma iskrenog bliskog prijateljstva između predsednika Srbije Aleksandra Vučića i Kine Si Ðinpinga. Naša želja je, i nadamo se da će, uprkos odlaganjima do kojih je došlo zbog pandemije, ubrzo doći do realizacije posete kineskog predsednika Srbiji“, poručio je Selaković.\nKineski ministar spoljnih poslova sastaće se danas i sa predsednikom Srbije Aleksndrom Vučićem, a juče je, po dolasku u Beograd, razgovarao sa premijerkom Anom Brnabić i predsednikom parlamenta Ivicom Dačićem. Vang Ji će do sutra posetiti nekoliko evropskih zemalja – pored Srbije, i Grčku, Albaniju i Italiju.\nSastanak o školama: Kako će se nastava odvijati u narednom periodu


Predsednik EBRD i predsednik Republike Srbije posetili Victoria Group u kompaniji Sojaprotein | SOJAPROTEIN\nPredsednik EBRD i predsednik Republike Srbije posetili Victoria Group u kompaniji Sojaprotein\nPredsednik Srbije, Tomislav Nikolić, i predsednik Evropske banke za obnovu i razvoj, ser Suma Chakrabarti, posetili su danas kompaniju Victoria Group u njenoj fabrici Sojaprotein, uoči otvaranja novog pogona za proizvodnju sojinih proteinskih koncentrata, jedne od najvećih investicija u Srbiji u ovoj godini.\nPredsednike su kao domaćini dočekali vlasnici Victoria Group, generalni direktor, Zoran Mitrović i direktorka kompanije Sojaprotein, Branislava Pavlović. U okviru posete održan je sastanak predsednika Srbije, vlasnika i uprave Victoria Group i predsednika EBRD u prostorijama kompanije Sojaprotein, kao i obilazak fabričkog kompleksa i novog pogona.\nTokom posete predsednici su upoznati sa dosadašnjim rezultatima kompanije Victoria Group, njenom značaju kao lidera u agroindustriji, ulozi kompanije u ukupnom izvozu Srbije, kao i o realizovanim i planiranim investicijama po kojima je Victoria Group prepoznatljiva u regionu. Gostima su predstavljeni i podaci o porastu svih poslovnih performansi fabrike Sojaprotein, ukupnog prihoda i izvoza, u proteklih deset godina od kada je sprovedena uspešna privatizacija ove kompanije.\nEvropska banka za obnovu i razvoj je najveći investitor u Srbiji od 1991. Predsednik EBRD, ser Suma Chakrabarti, istakao je da je Evropska banka za obnovu i razvoj od ulaganja u obrtni kapital Victoria grupe do udela u njenom vlasništvu došla uvidevši veliki potencijal koji je kompanija pokazala, kao i sposobnost da se razvija uprkos ekonomski teškoj situaciji za ceo region. “Na osnovu Victoria Group, rekao je Chakrabarti, uviđamo da je ulaganje u Srbiju isplativo i nastavićemo da podržavamo kako naše partnere u Victoria Group, tako i sve sektore rezvoja u zemlji, od infrastrukture, preko energetike, poljoprivrede itd.”\nPredsednik Nikolić čestitao je kompaniji na postignutim rezultatima i pravcu u kom teče njen razvoj, istakavši da je genetski nemodifikovan proizvod koji Srbija plasira na strano tržište njen najveći potencijal. “Srbija nikad neće proizvoditi genetski modifikovanu hranu, rekao je predsednik Nikolić, a Victoria Group je primer i drugim domaćim kompanijama da treba ulagati u proizvodnju. Dokaz njenog uspeha nisu samo njeni poslovni rezultati već pre svega 40.000 domaćinstava do kojih dolaze sredstva ostvarena kroz saradnju sa ovom kompanijom, a nadamo se da će se i drugi ugledati na nju.”\nGeneralni direktor Victoria Group, Zoran Mitrović, najavio je zvanično otvaranje novog pogona, zakazano za 4. septembar. Ovaj pogon, naglasio je gospodin Mitrović, obezbediće nova radna mesta, porast izvoza i još veći razvoj za kompaniju Victoria Group.


Vesti online / Vesti / Srbija / Srbiji preti vrelo proleće?\nTabloidi bliski stavovima vlasti uključili su se u prepucavanje s opozicijom i međusobne optužbe za podizanje tenzija u Srbiji zastrašujućim naslovinim stranama da "Plaćenici iz Ukrajine pale Beograd", uz moguće "atentate na državni vrh", da "Boško Obradović blokira auto-put", a "Tajkun Đilas traži haos"...\nUsijanje kod Predsedništva: Dragan Đilas između naroda i policije\nZa to vreme, pitanje ko želi srpsku krv na ulicama nameće tabloid sa čije naslovne se poručuje da je "Đilas spreman na ubistva", a da opozicionari "Spremaju majdan u Srbiji". Navodi se da lider Dveri Boško Obradović traži da se 13. aprila Predsedništvo Srbije i Beograd blokiraju po ugledu na demonstracije u Kijevu 2014, posle kojih je počeo krvavi rat.\n- Ako je to tačno, a jeste, normalno je upozoriti i putem medija - kaže Đukanović za "Vesti".\nOn tvrdi da opozicija sprema "ozbiljne konflikte i radikalizaciju svega" i tako podiže ulog. Đukanović je reagovao i na događaj od pre nekoliko dana kada je Savez za Srbiju (SZS)blokirao Kolarčevu ulicu vrećama sa peskom, protestujući tako zbog zatvaranja Trga Republike za saobraćaj.\n- Tim vrećama su pokazali da rade isto što i u Ukrajini i da je isti scenarista tamošnjih i događanja u Srbiji - zaključio je Đukanović.\n- Ova izmišljotina ima za cilj da izazove strah i sukob među građanima. Osim ako režim ne planira da dovede preko svog prijatelja Porošenka (Petra, predsednika Ukrajine) pripadnike ukrajinskih fašističkih falangi iz jedinica Azov ili Banderovce da izazovu haos i krvoproliće u Beogradu - uzvraćaju iz opozicije.\n- Do sada su protesti bili apsolutno mirni, jer su šetnje građana i počele zbog pokušaja ubistva Borka Stefanovića (SZS), a nastavljene zbog nasilja i paljenja kuće novinara Milana Jovanovića - podseća Veselinović za "Vesti".\n- Spremni su na sve, ali se uprkos zakazanom novosadskom kontramitingu nadam da nisu i na krvoproliće. Mi se trudimo da izbegnemo provokacije. Ne želimo ni kap krvi, već državu u kojoj može da se slobodno misli i govori - zaključio je Veselinović.\n- Naš odgovor biće da im pokažemo samo to koliko nas ima. Da 19. aprila dođete, da celu Srbiju pozovemo u Beograd, da im pokažemo koliko je snažna, demokratska, nacionalna, ali moderna, pristojna i jaka Srbija - poručio je Vučić iz Zrenjanina što je Obradović ocenio "uvodom u predsednikov poziv u nekakav bratoubilački rat".\n- Vučić po ustavu nije nadležan za zahteve protesta - objasnio je Boško Obradović.\n- Ja sam uvek bila za izbore, nevezano za proteste - naglasila je Zorana Mihajlović bez da je prokomentarisala najavu opozicije da pod ovim uslovima više nikada neće izaći na izbore.


ДА ЛИ СУ ТО УН? – Бивши председавајући УН ухапшен са 4,5 милиона долара\nDA LI SU TO UN? – Bivši predsedavajući UN uhapšen sa 4,5 miliona dolara\nAmbasador karipske ostrvske države Antigva i Barbuda pri UN Džon Eš, koji je BIO predsedavajući od septembra 2013. godine tokom jednogodišnjeg mandata Generalnom skupštinom UN, uhapšen je danas pod sumnjom da je dobio više od milion dolara mita, javile su agencije.\nAFP navodi da je Eš optužen da je uzeo 1,3 miliona dolara mita od kineskog biznismena Nga Lapa Sena, između ostalog da bi lobirao za projekat izgradnje Konferencijskog centra UN u kineskoj oblasti Makao.\nNg je uhapšen i zatvoren u Njujorku prošlog meseca zbog pokušaja unošenja 4,5 miliona dolara u kešu u SAD tokom dve godine, navodi francuska agencija.\nPrema dokumentima njujorškog tužioca, Eš je primio mito od Nga i još četiri osobe od 2011. do decembra 2014. godine.\nIzmeđu ostalog, prihvatio je preko pola miliona dolara od kineskog biznismena koji je hteo da gradi centar UN u Makau, i zauzvrat predao zahtev generalnom sekretaru UN Ban Ki-munu u kom se navodi da postoji potreba za izgradnjom centra vrednog milijarde dolara.\nAmeričke vlasti ukupno su uhapsile šest osoba koji su, kako se pretpostavlja, učestvovale u velikoj korupcijskoj shemi.\nTužilac Prit Barara rekao je da „ne bi bio začuđen ako još neki ljudi budu optuženi“.\nRojters navodi da su Ng i njegov pomoćnik Džef Jin uhapšeni pod drugim optužbama, kao i da je osumnjičen i zamenik ambasadora Dominikanske Republike u UN, Francis Lorenco.\nUhapšeni su i naturalizovani američki državljani Šeri Jan i Hajdi Park, koji su učesnici korupcijske sheme, preneo je AP.\nPrema navodima tužioca, novac od mita Eš je koristio za porodično putovanje u Nju Orleans i odsedanje u hotelu u kom prenoćište košta 850 dolara, za kupovinu luksuznog automobila i satova marke „Roleks“ (Rolex), za otplaćivanja kredita za kuću i izgradnju košarkaškog terena ispred kuće u Njujorku za ukupno 30.000 dolara.\nGeneralni sekretar UN Ban Ki-mun izrazio je šok zbog optužbi protiv Eša.\n„Generalni sekretar je šokiran i duboko uznemiren posle jutrošnje vesti o optužbama na račun Eša, što udara u integritet UN“, rekao je Banov portparol Stefan Dižarik, naglašavajući da „korupcija nije uobičajena u UN“.


Drakulić: EPS dokaz da partijski kadrovi ne mogu da vode ozbiljne firme – Otvoreno\nNaslovnaVestiDrakulić: EPS dokaz da partijski kadrovi ne mogu da vode ozbiljne firme\nDrakulić: EPS dokaz da partijski kadrovi ne mogu da vode ozbiljne firme\nPredsednik srpskog poslovnog kluba Privrednik i vlasnik Point grupe Zoran Drakulić kaže da je katastrofalna situacija koja je nastala u EPS-u i zbog koje su hiljade potrošača ostale bez struje neverovatna i da je ona dokaz da partijski kadrovi ne mogu da vode ozbiljne firme.\n„Gledao sam deo današnje sednice Vlade, mene je to potpuno poremetilo. Ne mogu da verujem da imate takav ispad u sistemu. To je katastrofa za srpsku privredu“, rekao je Dragulić u emisiji „Da razumemo“ N1 i dodao da će nastalu štetu platiti cela privreda i građani.\n„Razumem da imate partijski kadar, pa ako hoćete da mu se odužite, pa stavi ga za savetnika, ali dovedi čoveka da upravlja firmom i plati ga i 50.000 evra“, rekao je Drakulić i istakao da će šteta u EPS-u biti stotine miliona evra, budući da uvozimo struju za oko 10 miliona evra dnevno.\n„Ovo ne može da prođe, mislim da ljudi treba da odgovaraju, da smo u socijalitičko doba, rekli bi da je ovo bila diverzija. Ovo je katastrofa, zastrašen sam zbog toga“, rekao je Drakulić i dodao da bi i privreda mogla da stane jer možda nećemo moći da kupimo struju na stranom tržištu.\n„Da ste imali profesionalni menadžement, ne biste imali ovo danas u EPS-u“, rekao je Drakulić i zapitao:\n„Da li bi ste vi zaposlili nekog takvog u svojoj firmi, ne bi mu dali ni 500 evra. Ja bih mu dao i 2.000 kao savetniku, samo da se ne meša u posao, ako je već ‘zaslužan član stranke“.\nIstakao je i da je bruka da sada, u decembru privreda Srbije ne zna cenu koju će da plaća naredne godine.\n„Neko pravi budžet već u junu, julu…Koji mi da pravimo budžet a ne daju nam ponude i ne znamo koliko ćemo da plaćamo struju“, zapitao je Drakulić.


Politika privatnosti - VoIP2Cloud\nFirma IP House d.o.o. je specijalizovana za pružanje kompletnih IT usluga domaćim i stranim kompanijama. Višegodišnje iskustvo stekli smo u radu sa mnogobrojnim državnim institucijama, ustanovama kulture, Ujedinjenim nacijama, nevladinim organizacijama, kao i vodećim domaćim i stranim kompanijama. Iz potrebe poslovnih ljudi da imaju neograničenu i pristupačnu komunikaciju sa celim svetom nastao je VoIP2Cloud\nNaša želja je da VoIP2Cloud bude model ili primer poslovanja drugim IT kompanijama jer iskreno verujemo da tehnički napredak, znanje i IT tržište idu u istom pravcu, kojim smo krenuli i mi.\nŽelimo da ostvarimo profitabilni rast do 2022. i posle toga. Kako bismo to ostvarili, moramo još više da se fokusiramo na uvođenje novih servisa i tehnologija, da budemo inovativniji i da se stalno usavršavamo. Takođe, nameravamo da promovišemo održivost i kompetentnost svih servisa koje nudimo, da stalno usavršavamo naše poslovne procese i aktivnosti, sa željom da steknemo lidersku poziciju na tržištu za tehnologije koje promovišemo i primenjujemo.\nDa bismo potvrdili poverenje klijenata, kroz definisanje poslovnih rešenja, stručno vođenje projekata i prisutnost tehničke podrške, brinemo o zaštiti poverljivih podataka i dokumenata klijenata i same kompanije u svim našim poslovnim procesima. Posedujemo ISO27001 sertifikaciju koja garantuje bezbednost informacija.\nVrsta i količina podataka koje primamo i čuvamo zavisi od načina na koji koristite sajt VoIP2Cloud.\nMožete da pristupite većini stranica na sajtu VoIP2Cloud bez otkrivanja Vašeg identiteta ili bilo kog podatka o ličnosti. Naši mrežni serveri prikupljaju anonimne logove tokom korisničke posete sajtu VoIP2Cloud kako bi nas snabdeli korisnim informacijama za njeno unapređenje. Ni u jednom od logova ovog tipa ne postoje vaše lične informacije, ali postoje informacije o vašoj IP adresi i pojedinim podešavanjima operativnog sistema. VoIP2Cloud sajt koristi kolačiće kako bi vam obezbedio što bolje korisničko iskustvo.\nNe prikupljamo podatke o ličnosti (kao što su ime, adresa stanovanja, broj telefona ili adresa elektronske pošte) putem sajta VoIP2Cloud osim ukoliko vi odlučite da nam ih ustupite. Ovi podaci se skupljaju isključivo kada vi dobrovoljno popunite neki od formulara za kontakt na stranam paketa ili kontakt stranama, kao i kada izvršite porudžbinu sa sajta VoIP2Cloud. Podaci koje prikupljamo o vama su čuvani na serverima koji imaju najviši nivo zaštite i garantujemo za bezbednost vaših podataka. Vaši lični podaci će se čuvati u tajnosti. Koristiće se samo u svrhe za koje su preuzeti, kako je drugačije objašnjeno na sajtu VoIP2Cloud, ili ukoliko je potrebno radi našeg usaglašavanja sa zakonskim obavezama i obavezama revizije.\nVoIP2Cloud sajt nema mogućnost za unos informacija o kreditnim karticama ili brojevima bankovnih računa, pa samim tim ne skladišti informacije tog tipa.\nYealink uređaji koji se poruče preko VoIP2Cloud sajta imaju garantni rok koji je definisao uvoznik ili sam proizvođač. VoIP2Cloud ne vrši servis uređaja kao i zamenu uređaja, već to radi ovlašćeni distributer ili partner VoIP2Cloud kompanije.


Volonteri - European Universities Games is under construction\nBudi i ti jedan od 2.300 volontera koji će nam pomoći da Evropske univerzitetske igre 2020. u Beogradu budu najbolje do sad!\nTokom Evropskih univerzitetskih igara u Beogradu 2.300 volontera imaće priliku da doživi jedinstveno iskustvo na ovom projektu. Volonteri čine okosnicu svakog većeg projekta te verujemo da uspeh Igara zavisi najvećim delom od motivacije i veština naših volontera.\nPrijavi se ovde – http://volunteers.eug2020.eu/\n3.Koliko će volontera učestvovati na EUG2020 takmičenju?\nBudući da će se na Evropskim univerzitetskim igrama u Beogradu takmičiti više od 5 000 sportista iz cele Evrope u čak 21. sportskoj disciplini na brojnim lokacijama, potrebna nam je sva pomoć.\nPlaniramo da uključimo 2 300 volontera.\nVolonteri će obavljati najrazličitija zaduženja na EUG2020, te smo sigurni da se za svakoga može pronaći pozicija koja odgovara njegovim veštinama i afinitetima. Komunikativne osobe koje dobro poznaju barem jedan strani jezik moći će da budu atašei sportistima ili da pružaju informacije za info pultom, dok će manje komunikativni volonteri, ali vešti sa tehnikom, moći da pružaju IT podršku ili da izrađuju akreditacije, na primer. Biće raznih poslova – spisak svih sektora moći ćete da vidite u opisu prijavnog formulara. Najvažnija je volja! I zato nije isključeno da će vam biti dodeljena zaduženja koje do sada možda i niste obavljali, ako nam budete izrazili želju da se unapredite u toj oblasti. Vaši koordinatori će vas usmeravati tokom vašeg rada.\n6.Moram li da volontiram u toku celog EUG2020 takmičenja ili mogu da volontiram samo određeni broj dana?\nDa, ali su nam mogućnosti ograničene. Ukupno 300 volontera će imati obezbeđen smeštaj za vreme EUG2020 u studentskom domu “4. april”, od kojih će 150 mesta biti rezervisano za volontere iz inostranstva, a preostalih 150 za volontere iz drugih gradova Srbije. Ovo ne ograničava broj inostranih i volontera iz drugih gradova Srbije, koji imaju samostalno obezbeđen smeštaj.


Muška odbojkaška reprezentacija Srbije zabeležila je dve pobede na turniru Lige nacija u Otavi, a u Kanadi je nastupala uz veliku podršku navijača sa tribina „TD plejs“ arene. Nakon pobede protiv domaće selekcije (i to posle prave drame, sa 3:2, po setovima 25:17, 24:26, 25:21, 26:28 i 15:12), u Srpskom centru u prostorijama pri crkvi Svetog Stefana u Otavi organizovano je druženje sa našim iseljnicima, najvernijim navijačima u Otavi.\nViše od 100 ljudi, koji nisu štedeli grla i dlanove nadvikujući se s domaćom publikom za vreme utakmice, dočekalo je svoje heroje i upriličilo druženje iza kog u najvećoj meri stoji otac Aleksandar Gujaničić, inače jedan od „vođa“ navijača na meču Srbija – Kanada.\nUz večeru, koja je prema očekivanju bila sastavljena od naših domaćih specijaliteta, selektor Nikola Grbić, stručni štab i reprezentativci imali su priliku da se upoznaju sa srpskom zajednicom u Otavi, a naravno, akcenat je bio na najmlađima koji su od svojih heroja dobili autograme i slikali se s njima uz obostrane želje da se druženje ponovi prvom sledećom prilikom kada odbojkaši Srbije dođu u glavni grad Kanade.\nPosle neizostavnih priča o domovini, gradovima iz kojih potiču i ljudima, otac Aleksandar proveo je sve zainteresovane u obilazak crkve Svetog Stefana koja još nije završena, ali je u funkciji već oko pet godina. Pogledajte i sami u našoj foto-galeriji kako je sve to izgledalo.\nNajmlađe navijačice u Otavi\nNaši navijači uz odbojkaše Srbije u Kanadi\nSrpska tribina u Otavi\nZahvaljivanje naših odbojkaša na nestvarnoj podršci\nOkupljanje u srpskom centru\nAutogrami za najverniju publiku\nOdbojkaši i naši iseljenici - zajedno\nSa ocem Aleksandrom Gujaničićem u obilasku hrama u izgradnji


"Terminatori nikada neće marširati Jelisejskim poljima" - BIGportal.ba\n5 Decembra, 2019 5 Decembra, 2019 0318\nFrancuska ministarka odbrane Florens Parli tvrdi da država neće dozvoliti da vojska zasnovana na veštačkoj inteligenciji postane u potpunosti automatizovana.\nMinistarka Parli je u svojoj kolumni jasno stavila do znanja da je protiv smrtonosnog oružja koje neki nazivaju “roboti ubice” i da se protivi njihovom potpunom automatizovanju, koje bi moglo dovesti do situacije u kojoj će ti roboti odlučivati o nečijem životu samostalno.\nMinistarka je ranije izrazila zabrinutost zbog moguće upotrebe potpuno automatizovanih robota na ratištu, i naglasila značaj toga da vojska te vrste nikada ne dođe u posed “neodgovornih zemalja” i nedržavnih aktera, prenosi Raša tudej.\n“Terminatori nikada neće marširati Jelisejskim poljima na Dan Bastilje”, napisala je ministarka Parli.\nNedavno je francuska vlada osnovala etičku komisiju koja će pratiti razvoj vojske robota.\nProšle godine Guglu je zabranjeno da obnovi rad na kontroverznom projektu “Mejven”, koji bi omogućio Pentagonu da poboljša sposobnost ciljanja njihovih borbenih dronova.\nZabrana je usledila nakon protesta hiljada zaposlenih, koji su isticali da taj projekat krši vrednosti na kojima Gugl počiva.\n“Ovo je definitivno najbolji album “Goblina””: Šesti album sniman uživo


Veliki NATO manevri u Istočnoj Evropi, učestvuje i Srbija\nVelike vojne vežbe NATO "Saber Guardian 2017" počele su u Bugarskoj s učešćem 25.000 pripadnika vojski iz više od 20 zemalja, a prvi put i pripadnika Vojske Srbije, preneo je AP.\nMinistarstvo odbrane Srbije juče je saopštilo da će 79 srpskih vojnika učestvovati na međunarodnoj vežbi "Saber Guardian 2017" od 7. do 22. jula na poligonima u Mađarskoj, Rumuniji i Bugarskoj.\nMinistarstvo odbrane Srbije saopštilo je da će u taktičkoj vežbi sa bojevim gadjanjem pod nazivom "Saber Guardian - Peace Sentinel 17" na poligonu u Bugarskoj učestvovati 30 pripadnika Treće brigade Kopnene vojske VS uz vojnike iz SAD i Bugarske.\nNa vežbi jedinica za specijalne operacije "Saber Guardian - Black Swan 17" u Madjarskoj, 23 pripadnika Specijalne brigade Kopnene vojske VS učestvovaće u sklopu borbene grupe u čijem sastavu su i pripadnici oružanih snaga Makedonije i zemlje domaćina.\nU okviru vežbe "Saber Guardian 17 - Mascal" u rumunskoj vojnoj avio-bazi "Mihail Kogalniceanu", 26 pripadnika Uprave za vojno zdravstvo i Vojnomedicinske akademije Ministarstva odbrane Srbije, uvežbavaće s pripadnicima vojnog zdravstva iz BiH, Makedonije, Slovenije i Crne Gore razvijanje interoperabilnosti i unapredjenje operativnih sposobnosti Balkanskih vojnomedicinskih snaga.


Pozorište na trgu: Portal ka vekovima - Mingl\nPozorište na trgu: Portal ka vekovima\nU nedelju, 8. septembra od 11h, na obnovljenom Trgu republike biće upriličen program Pozorište na Trgu – portal ka vekovima.\nCentralni deo programa počeće u 20h mapiranim projekcijama na fasadama Narodnog pozorišta kojima će se oživeti arhitektura trga i predstaviti proces rekonstrukcije i razvoja Beograda od izgradnje nacionalnog teatra 1868. godine pa sve do današnjeg izgleda trga kao mesta susreta, nove ambijentalne scene i kulturnog jezgra Beograda.\nKo to tamo peva…na Trgu\nOd 22h ispred glavnog ulaza zgrade Narodnog pozorišta i spomenika Knezu Mihailu, uslediće revija pozorišnih kostima, dok je završetak proslave rezervisan za izvođenje kultnog baleta Ko to tamo peva.\nPredstava, čiji je libreto urađen na osnovu scenarija istoimenog čuvenog filma Dušana Kovačevića, na muziku Vokija Kostića, i u koreografiji i režiji Staše Zurovca, biće odigrana od 22:30, na Trgu republike, kod drvoreda prema Kolarčevoj ulici.\nU okviru ovog celodnevnog spektakla publika će biti u prilici da uživa i u drugim programima među kojima se nalaze: promenadni koncert srpsko-japanskog prijateljstva, Najlepše srpske bajke za decu, Cirkus istorije, džez i autorska muzika, kao i interaktivna operska predstava za decu i omladinu Volfganga Amadeusa Mocarta Bastijen i Bastijena, u produkciji Narodnog pozorišta.\nOd 17h do ponoći, kao deo pratećeg programa, u Muzeju Narodnog pozorišta moći će da se pogleda izložba Počeci pozorišnog života u kneževini Srbiji i osnivanje Narodnog pozorišta u Beogradu, autorke Jelice Stevanović.\nDetalje programa manifestacije možeš videti OVDE.